Txomin Urriza: “Gure mundu honek saldu nahi dizkigun gauza asko ez ditugu behar". — Gaztezulo\nTxomin Urriza: “Gure mundu honek saldu nahi dizkigun gauza asko ez ditugu behar".\nTxomin Urriza: “Gure mundu honek saldu nahi dizkigun gauza asko ez ditugu behar". Txomin Urriza itzultzailea da lanbidez, baina beharbada musikazaleoi ezagunagoa egingo zaigu oholtza gainean The Rodeo Idiot Engine, Kuma No Motor, Estricalla edo Orbel bezalako taldeekin ikusteagatik, gitarra eskuan. Itzulpengintzaz, musikaz eta beste zenbait konturi buruz aritu gara berarekin solasean. https://www.gaztezulo.eus/albisteak/txomin-urriza-201cgure-mundu-honek-saldu-nahi-dizkigun-gauza-asko-ez-ditugu-behar.201d https://www.gaztezulo.eus/albisteak/txomin-urriza-201cgure-mundu-honek-saldu-nahi-dizkigun-gauza-asko-ez-ditugu-behar.201d/@@download/image/Nire argazkia.jpg\nTxomin Urriza itzultzailea da lanbidez, baina beharbada musikazaleoi ezagunagoa egingo zaigu oholtza gainean The Rodeo Idiot Engine, Kuma No Motor, Estricalla edo Orbel bezalako taldeekin ikusteagatik, gitarra eskuan. Itzulpengintzaz, musikaz eta beste zenbait konturi buruz aritu gara berarekin solasean.\nTxomin Urriza itzultzailea da, baita musikaria ere. Zu nola aurkezten zara batez ere?\nItzultzailea naiz ofizioz, eta musikaria zaletasunez. Norbere burua aurkeztea ez da gauza erraza. Nik ez dut ene lanbideaz hitz egiten. Musika, baratzea, euskara, militantzia politikoa eta beste gauza batzuk aipatu ohi ditut, pareko pertsonaren arabera…\nItzultzaile lanetan zabiltzala irakurri dut 2013. urtetik irakaskuntza utzi ostean, zergatik erabaki zenuen salto hori ematea?\nLanetik ahal bezainbat libratzeko asmoa nuen eta garaian musikan buru belarri aritu nahi nuen. Urte batez The Rodeo Idiot Engine taldearekin Europan 6 bira antolatu genituen eta kontzertuak eman eta eman aritu ginen. Kristoren esperientzia polita! Gero berriz lanean hasi behar, eta zaletasun gehienak bizitzeko aukera emango zidan lanbidea eta oreka topatu nuen: itzultzaile lanetan hasi nintzen.\nBizi al liteke itzultzaile izate hutsetik?\nBai, hilabetero behar dudan dirua ematen dit. Nahi ditudan gauzak ordaintzeko nahikoa dirua daukat. Gure mundu honek saldu nahi dizkigun gauza asko ez ditugu behar. Eta gauza horiek gabe oso ongi bizi gaitezke.\nNola egiten duzu lan itzultzaile bezala?\nEtxetik. Ordenagailuaren aurrean. Musika asko entzuten eta lanean ahal bezain zorrotza, sortzailea eta ona izaten saiatzen…\nBa al duzu itzultzaile moduan euskal erreferenterik?\nIpar Euskal Herrian itzultzaile oso onak daude: Ekaitz Bergaretxe, Nahia Zubeldia, Antton Harinordoki, Joana Pochelu, Ortzi Idoate eta beste lagun anitz.\nItzultzailearen lana dirudiena bezain bakartia al da?\nBai, hala da. Ni autonomo gisa ari naiz, etxetik. Langile autonomoak isolatuak eta atomizatuak gara. Hor, ez gara langileak ateratzen garaile. Nire inguruko itzultzaileak urtean behin edo bitan ikusten ditut, UEUren formakuntza saioetan eta horrela. Pena da. Gehiago elkartu behar genuke, kolektiboan antolatu, elkarri gehiago lagundu eta abar.\nJendeak euskaraz nahikoa irakurtzen duela uste al duzu?\nNik ez diot jendeari erranen zer egin behar duen eta zer ez. Nik lehena, prentsa eta aldizkariak euskaraz irakurtzen ditut, baina liburu gehienak frantsesez. Halere, euskal literaturari gehiago lotzen saiatzen ari naiz. Beñat Sarasolaren azkena irakurtzen ari naiz orain.\nEgungo euskararen egoera nola ikusten duzu?\nBaionako eta ipar Euskal Herriko nire txokotik hitz egingo dut. Arras kezkaturik nago, gauzek ez baitute hobera egiten. Jendeak jarrera irekiagoa eta positiboagoa dauka, baina konkretuki ez dira gauzak hobetzen ari. Eta uste dut euskaldunek ez diogula euskarari nahikoa garrantzirik ematen. Uste dut askori azkenean ez zaiela hainbeste inporta eta horretaz ere aspertu direla. Euskaraldiak gutxienez egoera horretatik iratzarri gaitu, luzarorako ez bada ere.\nKikarakada proiektuan parte hartu duzu testu bat idatziz, zer iruditzen zaizu ekimena?\nEkimen oso polita da. Mundu ero honetan, iruditzen zait elkartasun keinu guztiak txalotu eta sostengatu behar direla.\nOholtza gainean gitarra eskuan ere aritzen zara, zer eskaintzen dizu oholtzak?\nKontzertu bat ematea niretzat barne korapiloak askatzeko modu bikaina da, terapia bat, katarsia bat. Eta musikari izateak jende, leku eta proiektu politiko pila bat ezagutzeko aukera eman dit. Osoki moldatu nau.\nKuma no motor, Estricalla edo egun Orbel bezalako taldeetan aritzen zara. Musikak ez al da askotan hitza baino eraginkorragoa komunikatzerako garaian?\nBaliteke. Komunikatzeko modu asko daude. Musika unibertsala da, denei emozioak eragiten dizkigu eta hortaz bai, komunikazio tresna bikaina da. Baina hitzaz harago badira beste gauza asko ere: begiradak, keinuak, jarrerak… Agian horiek pertsonalagoak dira baina sekulako garrantzia daukate.\nOrbel taldeak bere lehen EPa ingelesez kaleratu zuen, oraingo honetan lehen diskoa euskaraz kaleratu duzue, zer dela eta aldaketa hau?\nLau taldekide gara, denak lagun minak, baina bakoitzak dauka bere istorioa. Ingelesez hasi ginen Kamillek txikitatik beti euskaraz kantatu duelako eta musika berezi honek ingelesera bultzatu zuelako hasieran. Orain, bide hori eginda, uste dut euskaraz kantatzeko prest zegoela. Hark du kantatzen, beraz hari azken hitza. Baina, bai, nik askoz barnago bizitzen dut egiten duguna nire hizkuntzan eginda. Eta uste dut ekarpen askoz hobea egiten diogula euskal kulturari, ingelesezkoari baino! -barreak-\nZer nolako harrera eduki du?\nOna oro har. Musika berezia da eta ondorioz gustatzen zaizu ala ez. Maitatu ez dutenak agian isilik geratu dira, baina besteengandik hitz goxoak iritsi zaizkigu. Jada kantu berriak idazteko gogoz gaude.\nIrudia ere asko zaindu duzue, bideoklip dotoreak atereaz, zenbaterainoko garrantzia du irudiak musikan?\nDiskoa entzuteko irudiak ez dauka apenas garrantzirik. Musika da eta kito. Aldiz, uste dut bideoklipak, argazkiak eta kontzertuak beste ariketa bat direla. Eta proiektu bakoitzak zehaztuko du irudiari zer garrantzia eman eta nola landu. Guk garrantzia ematen diogu. Gure musikan giro asko entzun daitezke eta saiatzen gara giro horiek irudiaren bidez ere islatzen.\nBai eta ez. Zuk nahi baduzu, jendeari idatzi, orduak pasa eta kontzertuak lortuko dituzu. Musika komunitate bat da eta jendearekin saretu behar duzu. Eta etxetik urrun joan behar duzu. Ausarta izan behar da! Gero, beste kontu bat da, proiektuaren arabera, ez dituzula baldintza berdinak eskatzen. Kuma No Motor eta Estricallarekin, taberna batean gustura joko dugu. Orbelekin, nahiago eliza edo liburutegi baten lasaitasuna.\nHegoalde-iparralde muga hori hegoaldean kontzertuak lotzerako garaian sentitu al duzue?\nEz. Inoiz. Mugak gure buruetan daude eta horiek apurtu eta deseraiki behar dira.\nZein dira zure erreferente musikalak?\nAzken aldian asko entzuten ari naiz Usa Nails, Uranium Club, IDLES, Single Mothers, Ex-Cult eta horrelako rock doinu zakarrak, Pharmakon, Lingua Ignota, The Body eta horrelako doinu esperimentalak eta oso ilunak, eta 40 Watt Sun, A Dead Project Index eta Low bezalako gauza askoz lasaiagoak.\nEstricalla taldean ere aritu zara, zer eskaintzen dizute soinu ilun edo gogorrek soinu alaiagoek eskaintzen ez dizutena?\nLehenago aipatu dudan barne huste hori. Alaia eta positiboa izateko, musika iluna entzun eta jo behar dut.\nEHZ jaialdiko eztabaida guneetan ere aritzen zarela ikusi dut, zein dira zure egungo kezka nagusienak? Zer egin horiei aurre egiteko?\nGaldera ona eta zaila. Azken urteetan asko landu ditudan gaiak: anarkismoa, ekologia politikoa, deshazkundea, antiproduktibismoa. Eta bereziki kezkatzen nauten gaiak: transhumanismoa, teknologiaren bidezko jendartearen erabateko kontrola… Azken urteetan hainbat serie distopiko argitaratu dira eta gehienek gai horiek tratatzen dituzte.


Marraka-Enea (Saretxo) | Pitikar | Zabalo-Enea\nInork ez daki zer esan nahi duen Pitikar hitzak, gure solaskideak dioenez, Txitibar dela ere noizbait entzuna omen du, baina inork ez dakiela gauza jakinik. Hala ere, itzal handia erakusten du etxe gotor honek.\nHona zer dioen Luis Blas Zuletak “Hernani entre dos guerras: 1872-1936” liburuan: “El caserío Pitikar, entre Hernani y Lasarte, esta situado bajo el monte de Santa Barbara, bastión fortificado por las tropas cristinas para asegurar el paso entre los dos pueblos, tenía una guarnicion de 20 hombres mandados por un teniente”. Por la trascripción de un trabajo de Alfredo Laffitte en “La Union Vascongada” de 20 de Julio de 1896. (95. or.)\nGalarreta-Jauregitik eta Hernani-Santa Barbara aldetik Lasartera doan bidetik hogei metrora, eskuinaldera, kasko-kaskoan, aurrean eta zertxobait aparte Zabalo-Enea eta Zelaiarte dituela, ezkerrean Belasko-Enea Berri, eskuinaldera Zelaigain, Zozperri, etab., eta atzean, aldenduxeago, Txillida-Leku, Zabalegi, etab.\nBi isuriko eraikin laukia, hegoaldera ematen duen fatxada nagusian hiru arku, erdikoa erdibitu eta etxebizitza bakoitzak bere sarrera bertatik duela. Beste arku bana alboko horman, fatxada nagusiaren aldamenean. Bi etxebizitza egiteko, sotoaren erdi-erdian horma jaso eta erdibitua dago. Ondo ordainduko lukeela, jakinarazi dit Antonio bertako semeak, baldin eta etxea eraiki zeneko aztarnarik emanez gero.\nEtxebizitza bakoitzak badu aldamenean belar ondua, lanabes eta gainerakoak jasotzeko bere etxe-ordekoa. Baita halako arku dotorea estaliz eraikitako ur-gordailua ere ekialdeko hormari itsatsita.\nAZPIOLEA OLARRA Familia\nJoxe Mari Azpiolea Urkia, bertako semea, auzoko Anton-Ene baserriko Eustaki Olarrarekin ezkondu eta bederatzi seme-alaba izan zituzten, baina bi, bikiak, jaioberriak zirela hil ziren. Hona besteak: Maritxu, Joxe Ramon, Inaxi, Joakin, Antonio, Inaxio eta Mari Tere. Hala bada, zazpi senide izan direla nolabait dio horren berri ematen didanak. Bat eta beste ezkondu eta kanpora joan eta Joakin eta Antonio gelditu ziren azkenerako baserrian aita-amekin. Gaur egun, Antonio bakarrik bizi da, ibilbidea aski mugatuta duela.\nGurasoak baserrian, sei-zortzi buru ukuiluan zituztela eta baratzea etxerako adina landuz. Garai hartako beste guztiak bezalaxe, etxekoandrea joaten zen esnea saltzera; gero, ordea, Gurelesa etorri zen eta hari ematen zioten esnea. Gurasoak eta Joakin anaia ere beti baserrian aritu omen, “ni aldiz, lehenengo kanpoan aritu nintzan, baina 50. urte aldera fabrika utzi eta baserrian hasteko bidea egin nun” esan digu bertako seme Antoniok. Orain, bakarrik, osasunak gehiegi laguntzen ez eta guztiak utzi beharra izan du. Kanpoko laguntza jasotzen du egunero, etxeko garbitasuna eta abar egiteko; alabaina, Antonio bera ibiltzen da oraindik ere harat-honat bere autoarekin etxerako behar diren enkarguak egiten. Ibilera moteldu zaion arren, ondo moldatzen da harakin, dendari eta bestelakoekin eta autotik atera gabe egiten ditu egin beharreko guztiak.\nAZPIOLEA OTEGI Familia\nJoxe Ramon Azpiolea eta Josefa Urkia senar-emazteak ziren Pitikar baserrian eta hiru seme izan zituen: Inaxio Mari, Joxe Mari eta Justo. Aipatu bi lehenak ezkontzerakoan, duela 84 urte (1916) etxea erdibitu eta anaia biak jarri ziren etxe banatan. Inaxio Mari jarri zen nire solaskidea bizi den honetan. Beste anaia Justo auzoko Zelaiarte baserrira joan zen morroi eta bertan neskame zegoen Pantxikarekin ezkondu.\nInaxio Mari Azpiolea Urkia, Anttoni Otegirekin ezkondu eta lau neska eta mutil bat izan zituzten: Manuela, Joxepa, Joanita, Karmen eta Pello, baina azken hau jaiotzerakoan hil zen ama. Egoera aski tristea emaztea hain gazterik galtzea eta, hori gutxi bailitzan, seme-alaba gaztetxoak aurrera atera beharra! Halatan, emazte zenduaren ahizpa, Manuela Otegi, Donostiako Antigua auzoko Txapaldegi baserriko alabarekin ezkondu zen, alarguna eta seme-alaba bi zituena, Martxiel eta Mari Karmen. Bien artean zazpi seme-alaba mahai inguruan bilduz.\nGaraia heldutakoan, Joana, Lastaola baserriko Erramun Ugalde, igeltseroarekin ezkondu eta etxean jarri zen bizitzen eta hiru alaba izan: Axun, Milagros eta Andone. Alabaina, labetzarrak konpontzen ibiltzeak ez zion onik egin Erramunen osasunari eta hamaika medikuren eskuetatik pasa ondoren, 57 urterekin hil zen.\nArtean Pello, seme gaztea, ezkonge zegoen etxean eta auzoko Tere Apaolaza, Galarmendi Erdikoa (Txanetene) baserriko alabarekin ezkondu eta bertan jarri zen bizitzen, etxea bi familientzako antolatu ondoren. Hiru seme eta bi alaba dituzte: Maite, Maria Jesus, Iñaki eta Joseba, eta denek ere badute eskolarik, “bizimodua baserrian baino errazago ateratzearren” dio amak. Alaba zaharrena dagoeneko ezkondu eta kanpoan bizi da.\nEtxe ondoa kalabazaz josita zegoen bertara inguratu garenean; batzuk gizakiak jatekoak, beste batzuk ganaduari ematekoak eta beste batzuk apaingarri gisa saltzekoak. Hantxe ari ziren senar-emazteak eta seme gaztea kalabazak garbitzen, sailkatzen eta ganaduari ematekoa txikitzen. Ondo ematen omen da lur horietan eta horixe erabiltzen dute garai bateko erremolatxa eta arbiaren ordez ganaduari emateko. Dozenerdi bat buru izaten dituzte ukuiluan, baina okeletarako bakarrik, ez dute esnerik jasotzen, eta baratzea etxerako hainbeste egin izan dute beti. Aspaldi batean buruan xestera hartu eta Errekaldera joaten ziren, han Tolosako tranbia lehenengo eta hura desagertutakoan autobusa hartu eta Antiguara esnea saltzera joateko.\nLursailak ere nahiko aldrebes dituela Pitikarrek dio, han-hemenka barreiatuta eta, okerrena, urik ez. Auzoko “Itxurrinia” deituriko askara eramaten zuten ganadua egunero ura edanaztera, eguerdiko hamabietan, txandan, Kanpozabal, Etxeberri eta Pitikar (bi bizitzakoak), bat aurrean eta bestea atzean jarrita. Udan, ordea, hango ura agortu egiten eta Marijoandegiko iturrira eramaten zituzten trailan hartuta, baita gauean ere, behin baino gehiagotan, bokoiak gurdian hartuta; “izan ere, Ilarratsueta Berri, Barriola, Kanpozabal, Pitikar (bi bizitzak) eta Belasko-Enekoak joaten ginen eta han ere ez zen nahi hainbeste ur sortzen”.


Irekia Eusko Jaurlaritza - Gobierno Vasco :: Eusko Jaurlaritzako Kultura eta Hizkuntza Politika Sailak 260,1 milioi euroko aurrekontua izango du 2019n, zeinetan artearen euskal sistema sendotzeko bere apustua nabarmentzen den\nEuskadiko Aurrekontu Orokorrark\n\nEusko Jaurlaritzako Kultura eta Hizkuntza Politika Sailak 260,1 milioi euroko aurrekontua izango du 2019n, zeinetan artearen euskal sistema sendotzeko bere apustua nabarmentzen den Iturria: Irekia\n\naurrekontuak_kultura.jpg Iturria: Irekia\n\n2018.11.08_Aurrekontuak-Kultura__13_.jpg Iturria: Irekia\n\n2018.11.08_Aurrekontuak-Kultura__1_.jpg Iturria: Irekia\n\n2018.11.08_Aurrekontuak-Kultura__3_.jpg Iturria: Irekia\nBingen Zupiria sailburuak datorren urterako kontuen proiektua aurkeztu du Eusko Legebiltzarrean; % 3,8ko igoera suposatuko du 2018ko proiektuarekin alderatuta.\nHizkuntza politikari dagokionez, euskara ikasten dutenentzako diru-laguntzak dira azpimarratzekoak, % 37,5eko igoera izan baitute.\nBingen Zupiria Kultura eta Hizkuntza Politikako sailburuk zuzentzen duen Sailak 2019. urterako proposatzen duen aurrekontu-proiektua aurkeztu du gaur, Eusko Legebiltzarrean. Proposamenak 260.137.000 euroko aurrekontua planteatzen du guztira, 2018rako proiektua baino % 3,8 gehiago. Kulturaren sustapenari dagokionez, artearen euskal sistema sendotzeko egingo den esfortzua azpimarratu du sailburuak, bai eta honi lotuta egingo den inbertsio-esfortzua Euskadiko museo nagusietan ere. Hizkuntza politikari dagokionez, azpimarratzekoa da euskararen ikaskuntza diruz laguntzeko egingo den inbertsioa, B2 mailarainoko doakotasuna lortu nahi baita 2020. urterako (ikasleentzako diru-laguntzak % 37,5 igoko dira). Euskarazko hedabideak sendotzeko ere ahalegin berezia egingo da Hizkuntza Politikako sailburuordetzatik. Jarduera Fisikoaren eta Kirolaren zuzendaritzak, azkenik, diru-sail berri bat sortuko du nazioartean aitortza ofiziala lortzeko apustua egiten duten federazioei laguntzeko (125.000 euro).\nKultura sailburuorde Joxean Muñoz, Hizkuntza Politikako sailburuorde Miren Dobaran eta Jarduera Fisikoaren eta Kirolaren zuzendari Jon Redondo alboan zituela, Sailak biltzen dituen hiru arloetarako aurrekontuak azaldu ditu Zupiriak. Proposamena arloz arlo azaltzen hasi baino lehenago, 2019rako proiektuak zehar-lerro gisa izango dituen hiru ardatz azpimarratu ditu: emakumeen eta gizonen arteko berdintasuna (305.000 euro bideratuko dira proiektu ezberdinen bidez, iaz baino 203.000 euro gehiago), euskararen sustapena (euskarari lotutako ikuspegia Sailaren politika guztien muinean dago) eta, azkenik, nazioartekotzea (Etxepare Euskal Institutua izango da tresna nagusia helburu hori lortzeko).\nKultura sailburuordetza osatzen duten bi zuzendaritzen -Kultura Sustatzekoa eta Kultura Ondarearena- aurrekontuari dagokionez, Zupiriak artearen euskal sistemaren aldeko apustu hori nabarmendu du lehenik eta behin. “Artearen euskal sistema bilbe konplexu bat da, non eragile ugarik -guztiek ere beharrezkoak- esku hartzen baituten. Aditu askoren ustez, gure kulturak Europa mailan duen adierazpen nagusienetako bat da. Erakundeetatik, sistema hori egituratzen eta bere prestigioa sustatzen lagundu nahi dugu, Euskadin zein kanpoan”, adierazi du.\nHonela, Jaurlaritzaren ekintza sorkuntza artistikoaren ibilbide guztia estaltzen duela azaldu du Zupiriak, beti ere xede zehatz batekin: "Gure artisten gaitasun sortzailea, gure arte museo nagusien indarra eta tokiko mailako osagaiak zein osagai globalak uztartuko dituen eskaintza erakargarriago bat bultzatzea”. “Sorkuntza artistikoari eta artelanen ekoizpenari emandako laguntzekin batera, aurten ere Azkuna Zentroan egingo den Eremuak proiektuarekin –euskal artistek bultzatu duten autogestioko proiektu bat, Euskadiko testuinguru artistikoa indartzeko– batera, gure museo nagusien trakzio-indarra sendotzearen aldeko apustua egin dugu, euskal artearen kontaera dinamizatu, nazioartekotu eta osatzeko”, aipatu du.\nTestuinguru horretan, Guggenheim Bilbao Museoari eginiko ekarpenen igoera nabarmendu du Zupiriak. Alde batetik, milioi bat euroko ekarpena egingo du Eusko Jaurlaritzak 2013 eta 2016 urteen artean egin zituen ekarpen txikiagoak konpentsatzeko. Bestetik, beste milioi bat euro emango zaio Museoaren sozietate ukandunari, obra berria erosteko ahalmena hobetzeko helburuarekin (Jaurlaritzak bide horri ekin dio urte honen amaieran, 500.000 bideratuz), 2018-2020 Museoaren Plan Estrategikoan erakundeek adostu zuten bezalaxe. Horrela, Jaurlaritzari dagokion ohiko ekarpena ere kontuan hartuta, 7.415.000 euro bideratuko dira.\nBilboko Arte Ederren Museoari egindako ekarpenak dezente egingo du gora ere (% 20 ia) eta bi milioi eurotik gorakoa izango da (aurten 2.037.000 euro bideratuko dira, iaz 1.707.000 euro izan ziren). Inbertsioak egiteko emango diren beste 222.556 euroak gehitu beharko zaizkio zenbateko horri. “Erabaki horrek ateak ireki dizkio Arte Ederren Museoa handitzeko aukerari. Aipatu handitzea Jaurlaritzak, Bizkaiko Foru Aldundiak eta Bilboko Udalak adostu eta zehaztu beharko dute zuzendaritzak proposatu duen 2019-2022 Plan Estrategikoan. Urtea amaitu aurretik eztabaidatu eta onartuko dugu aukera hori”, adierazi du. Azkenik, Vitoria-Gasteizko Artium Museoari eginiko ekarpenak gora egingo du aurten ere. Museoak zuzendaritza aldatu du eta bere proiektu museografikoa zehaztu beharko du 2019-2023 eperako. Ekarpenak gora egiten duen hirugarren urtea da jarraian: 100.000 euro gehiago jasoko ditu museoak eta zenbateko horri (725.000 eurotik 825.000 eurora), inbertsioak egin eta jarduera-programa indartzeko helburuarekin 2018ko amaieran jasoko dituen 75.000 euroak gehitu behar zaizkio.\nArtearen arloari emandako babesaz gain, euskal sortzaileen lana babesteko apustua ere nabarmendu du sailburuak, hori izango baita Kultura Sustatzeko zuzendaritzaren aurrekontu gehienaren xedea. Hartara, arte eszenikoak babesteko aurrekontuak % 5 egingo du gora, iaz izan zuen % 8ko hazkundearen ostean. Ikus-entzunezkoen arloari emandako babesari dagokionez, zinemagintzari emandako diru-laguntzek legegintzaldiaren hasieran % 35 igo ostean, orain, 2019rako proiektuak Zineuskadiri eta Euskadiko Filmategiari emandako laguntzak handitzen ditu.\nMusikaren arloari zuzendutako aurrekontua % 5,69 haziko da, gehienbat Euskadiko Orkestra Sinfonikoari emandako ekarpenen hazkundeari (bere aurrekontuak % 7 egingo du gora, ia) eta abesbatzen arloari zuzenduriko deialdiari esker. Euskal Herriko Abesbatzen Elkarteak kudeatuko duen deialdi horrek 60.000 eurotik 104.000 eurora egin du gora. Komikien eta ilustrazioaren arloko berritasun nagusiena ondokoa da: Irudika Nazioarteko Ilustrazio Topaketa Profesionalari emandako ekarpena % 62 igoko da (40.000 eurotik 65.000 euroraino).\nAzkenik, kultura ondarearen arloan, euskal kultura ondarearen garrantzia azpimarratzea eta zabaltzea xede duten diru-laguntzak berreskuratu nahi ditu Sailak. Herri lanetarako aurrekontuaren % 1a kultura ondarea kontserbatzeko eta aberasteko lanetara bideratzeko betebeharrari lotuta daude aipatu laguntzak. Xede horretarako esleitutako zenbateko osoak gauzatzeke dauden deialdiak eta 2019rako diru-saila hartzen ditu barne eta, ondorioz, 2,3 milioi eurokoa izango litzateke.\nHizkuntza Politikako sailburuordetzari dagokionez, 2020. urterako euskararen ikaskuntza B2 mailaraino doakoa egiteko konpromisoak igoera esanguratsua ekarri du beren mailak gainditzen dituzten euskaltegiko ikasleei zuzenduriko laguntzetan. 2.475.000 euro bideratuko dira xede horretarako 2019n, iaz baino % 37,5 gehiago. Halaber, HABEren (Helduen Alfabetatze eta Berreuskalduntzerako Erakundea) bitartez euskaltegi pribatuek (hau da, udalen mende ez dauden euskaltegi horiek) jasotzen duten ekarpena 20.752.000 eurokoa izango da, iazkoa baino % 6 handiagoa. Neurri hori euskaltegi horietako langileen onerako izango da.\nBestalde, aldundiekin eta HEKIMENekin (euskarazko hedabideak biltzen dituen elkartea) partekatu den ia bi urteko prozesua eta gero, Eusko Jaurlaritzak eta aldundiek euskarazko hedabideak finantzatzeko eta babesteko eredua aldatzea erabaki dute. Hedabide horien egonkortasuna eta beren eskaintzaren kalitatea bermatzea xede duen aldaketa horrek ondorioak izango ditu 2019rako aurrekontuetako urte anitzeko kredituetan. Nolanahi ere, Eusko Jaurlaritza eta aldundiak ixten ari dira euskarazko hedabideen lana laguntzera bideratuko den dirua zehaztuko duen ituna; akordio horretan zehaztuko da erakunde bakoitzak egin beharko duen inbertsioa. Hedabideetan ez ezik, apustu honek euskara ingurune digitalean ere sendotu nahi du, eta bide horretan, 2019an, garrantzitsua izango da, berriz ere, euskarazko Wikipedia sustatzeko egingo den inbertsioa (200.000 euro).\nEuskara sustatzeko eta hiztunak aktibatzeko bidean, 2018a Euskaraldiaren urtea izan ostean, 2019an ahalegin berezia egingo da ekimen honen eraginkortasuna neurtzen eta euskara sustatzeko ditugun estrategiarik eraginkorrenak identifikatzen. Horrez gain, Hizkuntza Politikako sailburuordetzak euskara sustatzeko hainbat ekimen bultzatzen jarraituko du; hala bola, Mingaina Dantzan (inguru soziolinguistiko ezberdinetako gazteak batzen dituen udalekuen proiektu bat, ikerketa soziolinguistiko bati lotua), irakurketa euskaraz sustatzeko Galtzagorri Elkartearekin landu den proiektua (aurtengo aurrekontua 45.000 eurotara iritsiko da) edota Euskarabentura (proiektu honetara 45.000 euro bideratzea proposatzen da).\nAzkenik, Hizkuntza Politikako sailburuordetzak proiektu ezberdinak bultzatzen jarraituko du euskara arlo sozioekonomikoan indartzeko, eta hizkuntzaren erabilera arnasguneetan sendotzeko ekimen bati ere helduko dio.\nJarduera Fiskoa eta Kirola\nJarduera Fisikoaren eta Kirolaren zuzendaritzari dagokionez, nobedade nagusia izango da ofizialtasunaren alde egiten duten federazioen lana laguntzeko proposatzen den 125.000 euroko aurrekontu-sail berria. Zenbateko horretaz gain, hainbat kontu-sail bideratuko dira Euskadiko federazioen lana laguntzera (guztira, lerro berria ere kontuan hartuta, 3.267.000 euro bideratuko dira federazioen lana laguntzera).\nEra berean, gure kirola gure mugez harago sustatzeko bidean, 65.000 euro bideratuko dira Jai Alai World Tour proiektua indartzera eta 60.000 euro proposatzen dira Errugbiko Euskal Liga sustatzeko, Euskadi-Nafarroa-Akitania Berria Euroeskualdearen markoan kokatutako proiektu bat. Azkenik, jarduera fisikoa sustatzeko Mugiment proiektura, guztira, 370.000 euro bideratuko dira.\nEuskara eta euskal kultura nazioartekotzeko konpromiso zehar-lerro hori bultzatzeko, Etxepare Euskal Institutua izango da Sailaren tresna nagusia. Kulturaren kasuan, 2019an Eskozian jarriko da jomuga, beti ere beste lurraldeak ahaztu barik. ‘Eskozia 2019’ programaren bidez euskal kultura eta Euskadiko sortzaileen lana herrialde horretara eramango da, proiektu ezberdinen bitartez eta arreta berezia jarriz ospe handiko hango jaialdietan.\nEuskara gure mugez gaindi sustatzeko, 2019an Etxepare Euskal Institu tuak Euskara Munduan proiektuaren kudeaketa hartuko du, orain arte HABEren ardura izan ostean. Programa honen helburua da euskararen irakaskuntza sustatzea mundu osoko euskal etxeetan.\nAzkenik, Zupiria sailburuak adierazi du EiTB taldearentzako ekarpena % 3,7 igoko dela, 2016-2019 Kontratu-Programaren arabera dagokion igoera. Sailburuak adierazi duenez, taldearen esplotaziora bideratuko diren 126 milioiez gain, 5 milioi euro bideratuko dira euskal zinea sustatzera EiTBren bidez; beste 4,4 milioi euro inbertsioetara bideratuko dira.\naurrekontuak_kultura.jpg 300 KB (jpg)\n2018.11.08_Aurrekontuak-Kul... 1 MB (jpg)\n2019ko_aurrekontuak-convert... 600 KB (application/pdf)


Kamiñalderako bideak itxita jarraituko du beste astebetez, zementua botatzen ari direlako - Lea-Artibai eta Mutrikuko Hitza : Lea-Artibai eta Mutrikuko Hitza\nKamiñalderako bidea, harriak jausten hasi zirenean. Argazkia: Ondarroako Udala\nKamiñaldeko lanak direla eta, mendiaren goiko aldera igotzeko bideak itxita jarraituko du, gutxienez beste astebetez. Zunbeltz Bedialauneta Ondarroako alkateak adierazi duenez, hiru urteren ostean obrak bukatzear daude, eta azken luzapen bat egin behar izan dute. Uztailaren 31n aurreikusten du Bedialaunetak lanak bukatu eta bidea berriz ere irekitzea.\nAurreko astean hasi ziren errepidean zementua botatzen, eta “azken zatiak” baino ez direla falta azaldu du alkateak. Hala, pazientzia eskatu die herritarrei, izan ere, ibilgailuentzat zein oinezkoentzat bidea itxita badago ere, “txakurren oinatzak eta eskuz idatzitako esaldiak” agertu dira orain arte botatako zementu guneetan. Obra eremua errespetatzeko eskatu du Bedialaunetak, “mesedez, gora ez igotzeko”.


ORDIZIAN :: Isiltasun Politika – Lege oharra\nwww.ordizian.eus domeinua AGRUPACIÓN DE COMERCIO, HOSTELERÍA Y SERVICIOS ORDIZIAN-ena da.\nOrain www.ordizian.eus tokian zaude. Hori espazio elkarreragilea da eta AGRUPACIÓN DE COMERCIO, HOSTELERÍA Y SERVICIOS ORDIZIAN-ek sortu du produktu eta zerbitzuei buruz informazio handiagoa eskaintzeko.\n3. WEB ORRIAREN JABETZA ETA ERABILERA MUGAK\nwww.ordizian.eus web orriaren helburu nagusia AGRUPACIÓN DE COMERCIO, HOSTELERÍA Y SERVICIOS ORDIZIAN-ren produktuen, zerbitzuen eta jardueren berri ematea da. Datu pertsonalak babesteari buruz, AGRUPACIÓN DE COMERCIO, HOSTELERÍA Y SERVICIOS ORDIZIAN-ek legezko betebeharrak onartzen ditu, bereziki hurrengo eremuetan:\nAGRUPACIÓN DE COMERCIO, HOSTELERÍA Y SERVICIOS ORDIZIAN-ek erabiltzaileak informazio egokia izatea nahi du. Hala, berariaz, aske eta borondatez erabaki ahal izango du datuak eman nahi dituen. Ildo horri jarraiki, erabiltzaileari datuak fitxategi automatizatuan sartuko direla jakinaraziko zaio. Fitxategi automatizatuaren titularra eta arduraduna AGRUPACIÓN DE COMERCIO, HOSTELERÍA Y SERVICIOS ORDIZIAN izango da. Helbidea honako tokia du: Andre Mari kalea 21, Ordizia, Gipuzkoa. Datuekin tratamendu automatizatua gauzatuko da eta helburua honakoa izango da:\nAzkenik, honakoa gomendatzen da: erabiltzaileak bere ordenagailua ez badu erabiltzen, www.ordizian.eus web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "internet kafean".\n6. BALDINTZA HAUEK ONARTZEA


naiz: cartas - Komisario Montalban\nZuk aukeran artikulua gazteleraz idaztea nahi izango zenuke, ezta? Badakizu zergatik esaten dizudan hau?, zure gaineko informazioa (zenbat detektibe dagoen!) topatzen nengoelarik, zure bigarren abizena Goicoechea idazten duzulako; horregatik, bakarrik. Baina, tira, hori gutxienekoa da. Lehengoan, aukera izan nuen zuk idatzitako "La osadía de Otegi" ("Deia") artikulua (polizia nobela ere, izan zitekeen) irakurtzeko, eta txundituta utzi ninduen zure estiloak. Ez nuke jakingo noren eragina antzematen den zure prosan. Agian Mario Vargas Llosarena? Errealismo majikoarena? Ez dakit, baina oso oldarkorra iruditu zitzaidan, eta zuzena. Lehenengo momentutik ikusten da ez duzula maite inguru-minguru ibiltzea, eta horrek eskertzen du irakurleak, eta entzuleak. Izan ere, zu idazlea izateaz gain, esataria ere bazara Lapitzen programan ("En Jake"), ezta? Nik programa horri beste izen bat jarriko nioke: «Todo queda en casa», edota «Entre amigos», esaterako, baina ez egin kasu handirik. Ez dakit jabetzen zareten, baina pribilegiatu batzuk zarete: sekulako aukera duzue pulpitutik predikuak zabaltzeko, eta gizaki batzuen portaera okerra zuzentzeko, eta hori oso ondo adierazten duzu artikuluan bahiketak, hiltzaileak, espetxeak, ezker abertzaleak (hauen gainean mintzatzean, gazteleraz «aglomeración de desalmados», euskaraz, gizagabeko taldea erabiltzen duzu), eta nola ez, Otegiren gainean hitz egiten duzunean. Torturak, sakabanaketa, eta gaixotasun larriak dituzten presoena ez duzu aipatzen, baina, tira, horrek ez garrantzi handirik kontestuan.\nHori bai, euskal gizartearen zatitxo garrantzitsu, eta handi batez ere, mintzatzen zara. Ez duzu sindromearena zuzenean aipatzen, baina, zure ustez, gaixotasunaren batek jota daude, eta ez dira bat ere ausartak, eta ez dute merezi abertzale etiketarik merezi. Antzematen da gaia gogoko duzula, eta bihotzak eskatzen dizula barruko behazuna kanporatzea, eta hori eskertzekoa da. Halarik ere, zertzelada bat baino ez da, zuk nik baino askoz hobeto jakingo baituzu zergatik ez duzun erabili, baina nik testuinguru horretan zure abizen bereko Manuel Vázquez Montalbán idazleak bere polizia eleberrietan hiltzailearen arrastoa topatzeko, kondenatzeko, eta ongi etorriak, behin betiko, alde batera uzteko, eta ez egiteko, Pepe Carvalho polizia burua ere erabiliko nuke. Horrek X horren atzean oraindik argitu gabe dagoen misterioa argitzeko lagunduko zigun, eta sekulako zama arinduko genuke batzuok. Baina, tira, hori ideia bat baino ez da. Eutsi goiari (honela esaten dugu euskal herritarrok; barkatu, Euskadikook, orain modan jarri duzue eta), eta segi idazten, baduzu nork irakurriko dizun eta.


Azkue Higiezinen Agentzia | Harremanetarako datuak eta kokapena\nGure web orriko hurrengo inprimakia erabiliz jar zaitezke gurekin harremanetan. Berehala jarriko gara zurekin harremanetan. Izartxoa (*) duten eremuak derrigorrezkoak direla gogorarazten dizugu.\nIdatz ezazu hurrengo irudian agertzen den egiaztatze kodea *\nOharra: Abenduaren 13ko 15/1999 Lege organikoak, Izaera Pertsonaleko Datuen Babesari buruzkoak, xedatzen duenaren arabera, jakinarazten dizugu eskabide hau baliatuz jasotako datuak Azkue Higiezinen Agentziaren fitxategian sartuko direla, gure zerbitzua eskaini ahal izateko eta gure proposamen eta hobekuntzen berri zuri eman ahal izateko. Zure datuak ez zaizkie beste hirugarrengo batzuei emango.\nEra berean, jakinarazten dizugu eskubidea duzula zure datu pertsonaletan sartzeko, horiek zuzentzeko, ezerezteko eta horien aurka egiteko. Eskubide horiek erabiltzeko idatzi mezu elektroniko bat helbide honetara: info@ricardoazkue.com edo posta arrunta erabiltzea nahiago baduzu: Datu Pertsonalak Txomin Agirre 4, behea - 20750 Zumaia (Gipuzkoa - España) helbidera idatzi eta zure Nortasun Agiriaren fotokopia erantsi.\nErabiltzaileak bermatuko du Azkue Higiezinen Agentziaren esku utzitako datuak egiazkoak direla eta bere erantzukizuna izango da datuotan izandako aldaketen berri ematea.\nGure bulegoetara etorri nahi baduzu, Google Maps-eko hurrengo mapan ikusiko duzu gure kokapen zehatza.\nTelefonoa: +34 943 862 651\nFaxa: +34 943 862 748\nHelbide elektronikoa/Web orrialdea


FITO SPRAY Mérida erosi batetik 39€\nFito Spray Mérida\nSpray Fito Spray pisua galtzea erosi Mérida\nArrakastatsua lortzeko Fito Spray Mérida, eskatzen du:\nNon erosi Mérida Fito Spray\nIdatzi izena eta telefono zenbakia eskaera orria erosi spray pisua galtzea Fito Spray Mérida prezio murriztua. Itxaron deia Kudeatzailea ordena Fito Sprayizango zuen deitu telefonoz laster. Noiz lortuko duzu poslala ordaindu ahal izango duzu, zure eskaera Mérida.\nErabakitzen baduzu erosi Fito Spray Mérida ganga prezio bat egingo du, eta aldian-aldian erabili da, gai izango duzu, nabarmen murriztu masa eta bolumena murrizteko figura.\nNola erosi Fito Spray Mérida\nTo Fito Spray onena prezioak Mérida (Espainia), idatzi telefono zenbakia eta zure izena eta eskaera-inprimakia, eta laster jarriko da harremanetan Kudeatzailea enpresaren eta buruz esango dizu entrega denbora eta egingo zure galdera guztiak erantzun. Ordaindu courier edo postetxean bakarrik bakailao on partzelaren. Zehatza prezioa bidaltzen partzelaren Fito Spray el correo zure helbide desberdinak izan daitezke beste hiri Espainian, galdetu zehatza prezioa Kudeatzailea ondoren ordena bat sortzen da spray web orrian.\nDieta pisua galtzea hankak: eraginkorra menuak, berrikuspen\nKentzeko gantz hankak da erronka. Baina posible! Jarraitu 5 arauak dieta zure oinak, mesedez, hautatu bat 5 dietak on zaporea eta buruz jakiteko diren ekintza osagarriak prozesua azkartzeko, eta zure hankak bihurtu ahal izango lerdena berriro!\nDieta pisua galtzea menu egun bakoitzeko\nEgiteko menu bat egun bakoitzeko pisua galtzea oso erraza da. Batez ere, erabiltzen dira nahiko normal dieta. Barazki, ale osoa, giharrak haragi, arraina eta esnekiak, arrautzak, barazkiak, fruta.\nOrdena Mérida Fito Spray


Laguntza programa XMailer v3.0\nErraza, sortzeko eta azkar abiarazteko.\nDena kontrolpean dago\nErosoa interfazea esker, kontrol fase guztiak banaketa.\nXMailer tresna profesional email marketing\nHasteko posta bakarrik behar bat ordenagailu eta martxan XMailer\nGaratu esperientzian oinarrituta aurreko bertsioak gure aplikazioa.\nAzkarra eta erraza sortzea, lanbide-buletinak berria editore.\nBerezia teknologia freskatu spam iragazkiak handi zabalkundea.\nPrograma proizvoit buletina, bai testu eta argazki eder bat mezuak (formatuan .jpg), eta horrek aukera ematen du, argi eta modu eraginkorra informazioa helarazi hartzaileei.\nIndartsu barne betez programa aldizkako eguneratzeak software aukera ematen ekidin SPAM iragazkiak guztiak e-posta sistema da, nahiz eta, hala nola MAIL.RU, YANDEX.RU eta GMAIL.COM.\nEz dugu sustatu edo bultzatzea bidaltzea SPAM eta laguntzea eta saiatu laguntzeko asko bezala, enpresa-ordezkariak nahi duten jakinarazteko beren bezeroei nor harpidetu informatzailea e-mail buletina.\nIzan ere, SPAM iragazkiak ez emateko gaitasuna emateko berdin-e-mail mezuak beharrezkoa den neurrian, ez dugu garatu eta inplementatu gure programa berezia da algoritmoa gutunak bidaltzea, eta horrek aukera emango bidaltzeko edozein mezuak ehunka milaka postontzietan!\nHainbat ordezkarik dagoeneko estimatzen soiltasun eta funtzionalitate gure produktua, espero dugu hori nahi izango Duzu! Arreta! Ardura guztiak SPAMMING erabiltzaileak bere gain hartzen du!\nInterfaze XMailer 3.0\nGure gomendioak sortzea kalitate email buletinak hemen.\nBerrikuntzak XMailer 3.0. Nola irteeran salto buletin bat? Erantzuna hemen.\nGure gomendioak sortzea kalitate email buletinak hemen\nBerrikuntzak XMailer 3.0. Nola irteeran salto buletin bat? Erantzuna hemen


HOSTOEKIN JOLASTUZ - AITA LARRAMENDI IKASTOLA\nPosted on 2020-11-20 2020-11-20 by Komunikazioa Ikastola\nUdazkenak ematen dizkigun hosto, elementu eta kolore biziak aprobetxatzeko asmoz, ekintza ezberdinak burutu dituzte Haur Hezkuntza 3 urteko ikasleek. Horien artean, kanpora atera eta ikastola inguruko zuhaitzen itxura, kolorea eta formak behatu eta aztertu dituzte. Lurrean dauden hostoekin jolastuz eta eskulanetarako baliagarri izan diren hostoak hartuz.\nOndoren, gelan, material ezberdinak erabiliz gela bakoitzean beraien zuhaitza sortu dute argazkietan ikus ditzakezuen bezala. Bukatzeko, ikasten ari diren olerkia ere eskuragarri duzue:\nZer dakarzu berri?\nEta hostoak erori.”\n← IKASTOLAK HERRIARI EKITALDIA


PP: Erkidegoen aurrekontua kontrolatzea ez da autogobernua erasotzea\nZorraren arazoa aspalditik PPk gobernatutako erkidegoetan dagoela esan du PSEk.\nEAEko alderdi popularrak erkidegoen aurrekontuen aurretiko kontrola defendatu du. Radio Euskadin, Laura Garridok esan du ez dela autogobernuari eraso egitea, EAJk eta Aralarrek esan duten moduan. Bestalde, Eusko Jaurlaritzak ez duela barra-barra gastatu duten erkidegoak eta eginbeharrekoa bete dutenak berdintzat tratatuko dituen inolako neurririk onartuko esan du PSEk.\nLaura Garrido PPko legebiltzarkideak esan du erkidegoen aurrekontuak kontrolatzeko Gobernu zentralaren erabakia ez dela autogobernuaren aurkako erasoa eta ez dela autonomian muturrik sartuko berretsi du. Gainera, Europak estatuen ekonomia gainbegiratzen badu, ulergarria da Espainiak erkidegoek egiten dutena kontrolatzea, gaineratu du.\nRicardo Gatzagaetxeberria EAJko legebiltzarkidearen ustez, erkidegoek duten finantza eta aurrekontuen autonomiarekin haustura litzateke neurri hori.\nBestalde, Arabako PSE-EEko idazkari nagusiak, Txarli Prietok, esan du defizita eusteko lehengo urteko PPren eta PSOEren arteko akordio konstituzionalak ez duela PPren jokabide harrorako hizpiderik ematen.\nArazoa, aspalditik PPk gobernatzen dituen erkidegoetan dago. Defizita handitzen dutenak, Madril, Valentzia edota Gaztela-Mantxa bezalako erkidegoak dira. PPk bere erkidegotan ordena jartzeko arazoa baldin badu, arazorik ez dugunekin ez ordaintzeko eskatzen diot. Defizita eta zorra, hemen, kontrolpean dago, esan du.\nUPyD, ordea, erkidegoen aurrekontuen kontrolaren alde azaldu da eta ohar baten bitartez, Kontzertu Ekonomikoa bertan behera uzteko eskatu du, anakronikoa dela argudiatuz. Gorka Maneiro legebiltzarkideak esan du Luis de Guindos Ekonomia ministroak aurreikusitako neurria babesten dutela eta Estatuak interes orokorraren alde egin behar duela gogoratu du.\nInformazio gehiago:Eitb: PP: Erkidegoen aurrekontua kontrolatzea ez da autogobernua erasotzea


KIROL ARROPA - maia_queen\nGaur, kirol arropari buruzko aholkuak emanen dizkizuegu.\nGaur egungo lan erritmoaren eta ordutegien ondorioz, kiroldegira joatearen edo kirola egitearen ohitura edo joera, poliki-poliki galtzen ari da. Edozein modutan, lana bukatuta gure gorputza mugitzeko tarte bat hartzea ezinbesteko baldintza da laxitatea, nekea kronikoa edo obesitatea saihesteko. Gimnasioan aste bat igarotzen badugu, egunero bi ordu sartuz, entrenamenduarekin gure irudia aldatzen hasiko litzateke, eta hortik aurrera entrenatzen jarraituz gero, gure forma fisikoak hobera eginen luke.\nHorregatik, gaurko publikazioan, erosotasuna eta estiloa konbinatuz kirola egiteko janzkera aholku batzuk emanen dizkizuegu, markako arropa ahaztu gabe; izan ere, gero azken hau gero eta merkeago eskuratu dezakegu.\nKirol-prakak egiten duzun diziplinaren arabera aukeratu beharko dituzu, artean jogger estiloko galtzak, kotoizko kirol praka motz edo luzeak, likrazko kirol galtzak...\nJogger-a ezin hobea da inpaktu txikiko ariketak egiteko, hala nola Pilates eta yoga. Galtza motzak udako egunetan kirola egiteko erabiltzea gomendatzen da eta, jakina, lasterketarako egokienak dira, mugimendu leun eta konstanteetarako egokiak direlako.\nJogger Galtza motzak Kirol galtza\nFitness-jantzi guztietatik, galtzerdiak gutxien kontuan hartzen dira.\nGimnasiotik bueltan gehienetan, galtzerdiak usain desatsegina dituzte.\nHori saihesteko moduak daude, hala nola, talko hautsa oinak eta antzeko erremedioak.\nBaina galtzerdiak kalitate onekoa eta nahikoa transpiragarria baldin badira,\noin freskoari eusten saiatzea huts egingo du.\nNormalean kirola egiteko, goiko partean jersey eramaten da.\nOso handiak direlako eta oso erosoa delako, eta hotzetik babesteko balio dute.\nEskerrik asko eta espero dugu baliagarria izatea!!!


Pobreziaren Kontrako Sareak krisiari aurre egiteko plan sozial bat proposatu du - Nafarroa - euskalerriairratia.eus\nPobreziaren Kontrako Sareak krisiari aurre egiteko plan sozial bat proposatu du\nEuskalerria Irratia 2020-05-18 11:45\nSareak premiazkotzat jotzen du pertsonak xede izango dituen talka plan bat. Hori lortzeko bidean, krisian sortzen ari diren premia, eskaera kezka eta konponbideak jaso eta aztertu ditu. Lan horren emaitza da Nafarroako Gobernuari aurkeztu dion proposamena.\nPobreziaren eta Gizarte Bazterketaren Kontrako Nafarroako Sareak plan sozial baten proposamena aurkeztu du gaur, egungo krisi sanitario, sozial eta ekonomikoaren ondorio negatiboak leuntzeko neurriekin.\nNabarmendu dute garrantzitsua dela honek Nafarroako gizartean eragin ditzakeen ondorioei aurrea hartzea, gizartearen ehuneko handi bat desabantaila egoeran baitago jada. Gogorarazi dute 2008ko krisian, neurriak berandu hartzeak edo behar bezalain eraginkorrak ez izateak, zein egindako murrizketek, pobrezia eta gizarte bazterketa areagotu zutela.\n“Gaizki kudeatutako krisi baten eta kronifikatu egin den pobreziaren arteko harremana agerikoa da, eta egoera berri honen aurrean erne egotea eragiten digu. Une honetan autoritate ekonomikoek ematen dituzten datu makro eta mikroekonomikoak ez dira batere itxaropentsuak; baina datu horiez gain, pertsonen zaurgarritasuna areagotu egin dela ikusi dugu”, adierazi dute. Gainera, krisi honen abiapuntua ordukoa baino “makalagoa” dela ohartarazi dute, 81.627 pertsona gizarte bazterketa kronifikatua jasaten ari baitira.\nOsasun krisiak gizarte bazterketa arriskuan dauden herritarrek jasaten dituzten desberdinkeria eta diskriminazioa handitu du. Sarearen ustez, lehengoratze ekonomikoa eta enplegua sortzea beharrezkoa da, baina “ez nolanahi”: “Ezin dugu utzi beste krisi batek gure gizartean desberdinkeria handienak jasaten dituzten pertsonak larrutzea”.\nHori dela eta, sareak premiazkotzat jo du pertsonak xede izango dituen eta eduki sozialak izango dituen talka plan bat. Hori lortzeko bidean, sarea haren 30 entitateekin lan egiten ari da, krisian sortzen ari diren premia, eskaera kezka eta konponbideak jaso eta aztertzeko.\nLan horren fruituetako bat da Nafarroako Gobernuari aurkeztu dioten proposamen dossierra. Ia 50 orri ditu, epe motzerako eta ertain-luzerako neurriak ardatz dituena, bai gizarteratzearen arlokoak –esaterako, laguntza pasiboak eta gizarte zerbitzuak– bai herritarrei laguntzeko hirugarren sektorea indartzea xede dutenak. Baina, horrez gain, enpleguaren, etxebizitzaren, osasunaren, hezkuntzaren eta adingabeen arloetako neurri jakinak jasotzen ditu.\nPlana Pobreziaren eta Gizarte Bazterketaren Kontrako Nafarroako Sarearen webgunean kontsulta daiteke.


Haizetara jaialdia Zornotzan — Gaztezulo\nHaizetara jaialdia Zornotzan\nHaizetara jaialdia Zornotzan https://www.gaztezulo.eus/albisteak/haizetara-jaialdia-zornotzan https://www.gaztezulo.eus/albisteak/haizetara-jaialdia-zornotzan/@@download/image/20116228704Haizetara02.jpg\nUdako festetan fanfarreak eta bandak izan ohi dira kaleko giroaren arima. Zaratatsuak, umoretsuak, nekaezinak\nTalde hauen izenen kontaduria egiten hasita, ordea, ez zaizkigu bizpahiru baino etorriko burura. Izan ere ez da asko ezagutzen emanaldi bakoitzaren atzetik dagoen lana edo kalitateari dagokionean talde batetik bestera egon daitekeen diferentzia. Nazioarteko sariketak ere badaude alor honetan, garrantzitsuenetariko bat Zornotzakoa.\nEkainaren 24an, 25ean eta 26an egingo dute jaialdia. VI. Edizioa du aurtengoa, baina herrian XX. mende hasieran ere egiten omen zen horrelakorik.\nIzen handikoa da Zornotzakoa gisa honetako jaialdien artean. Sariak ere potoloak dira: sari nagusia 10.000 euro, publikoarena 4.000 euro, eta tresna-jole onenarentzat 1.000 euro. Hogeita hamar taldek eman dute izena, eta hauen artean zortzi izan dira hautatuak lehiaketarako: Galiziako A magnifique bande dos homes sem medo, Italiako Pink Puffers eta Zastava Orkestar, Hungriako Vodku Band, Alemaniako Beat'N Blow, Portugalgo Cottas Club Brass Band, Frantziako Funky Style Brass eta etxean jokatzen duten The Hot Wok gasteiztarrak.\nGirorik ez da faltako, bada, datorren asteburuan Zornotzan. Rock&rolla, jazza, musika italiarra, funka, dancea\nHaizeak, perkusioak, samplerrak\nZortzi talde hauek kalean gora eta kalean behera. Baina egitaraua osatzeko bestelako osagai batzuk ere gehitu nahi izan dituzte antolatzaileek. Honela, bertako produktuetan espezializaturiko txosna jarriko dute Gernika plazan; bertako sagardoekin hornituriko sagardotegia Zelaieta parkean, eta Alemaniako ekarririkoekin garagardotegia Zubiondo plazan. Jose Hornaren 'Bits of Jazz' argazki erakusketa ere egongo da ikusgai Zelaieta Zentroan, eta formatu txikiko kontzertuak herriko hainbat tabernatan.


DonostiaEuskaraz.eus - Udarbe eta Urtuella lekuko\nUdarbe eta Urtuella lekuko\nMujika, Luis MariR&B Ediciones, 1995 Nobela\nUdarbe eta Urtuella lekuko eleberriak Euskal Herri erruralak bere baitan XIX mende amaieran sentituriko aldaketa gaitza isladatzen digu, trazo zihurren bitartez emana. Garaiko giro gatazkatsu baten zertzeladak eskaintzen dizkigu sentimendu kontradiktorioak, jarrera sozial bortitzak, planu dibergenteak, etorkinek sorturiko cultura arazoak, abertzaletasun intransigente aeta haserako sozialismo arrotzaren auziak, kazikismoaren eztenak, euskal eta erdal kulturaren hikamikak, eta abar, dena errealismo, poesia sugerente eta akzio handizko idazkeran mamitua.\nHaritz, pago, lizar eta ipuruz beteriko ibar ilunean zaldigurdi beltza arin eta zalu zetorren; harlauzazko bidean sartzean zaldien ferra-hotsa erritmiko eta gordinagoa egin zen. Ilunabarra sartzen ari zen, eta, ilargiaren errainutara, zaldien zilueta eta bidaiarien betartea sugerikor eta amestiagoa zen.\nKotxeroak uhalei eragin zien aldapagunea hastean, madarikazio batzuk botaz.\n-Sandios! Rekoño! Mugi zaitezte, zaldiok, azken bidegunea duk eta!\nZaldigurdiaren kotxeroak kaskoan txistera beltza, soinean longaina distiratsua eta besaldean esklabina zeramatzan, eta almidoizko lepoko zuria nabarmenagoa zen longainapean.\nLaskurain jauregia geroz eta hurbilago ikusten zen bere leiho handi, harresi, hormabular, galeria eta horma garaiekin. Jauregia ez zen, noski, Euskal Herrian XIV. mende aldera almena-zerraz, kantoi-dorre, matakan, aspilera, barbakana eta beste elementuz horniturik ikus zitekeena. Orduan gazteluak —oñaztarren edo ganboarren garaian— bonbarda-harri, gezi eta beste arma jaurtikorren erasoetatik defenditzeko ziren; Laskurain jauregia, geroztiko eraikuntza gisa, Udarbeko etxerik erraldoi, lerden eta handiena zen; bertan bizi zen udarbetar askoren ugazaba.\nKolpean, zaldiak irrintzika hasi ziren, bide erdian behi baten bultoa oztopo egiteko arriskuan susmatu baitzuten. Ezekiel kotxeroak ez zekien abereen irrintzien zergatia, eta zaldigurdia seko geratu zuen. Ezekielek painelua atera zuen, uste-ezaren izuz sorturiko izerdi hotza lehortu nahian:\n-Mekauenla! Hau behar genian! —oihu egin zuen; frenatzean berealdiko zarata entzun zen kabina barnean zerbait erori bailitzen; eta ondoren aiene eta garrasiak.\nKotxeroak gibeleko kabinako ateska irekiz:\n—Barkatu jaun-andereok, behi bat atera zait bidera eta, zaldigurdiak aberearekin istripua izan du. Barkatu.\nBarruan zegoen Zelestino Lasaga jaunak, jauregiko On Ernestoren anaiak, oinetan eginiko zauria eskuaz estaltzen zuen; bere emaztea Urtsula ere kexu zen, ezpainetatik odol-hari bat baitzerion masailarekin leihatila ondoko marko-muturra jo baitzuen.\n—Sentitzen dut, jaun-andereok, sentitzen dut —errepikatu zuen kotxeroak gizabidez eta hunkituta—. Bide zabar hauek arriskutsuak dira, behin ilunduta; behia ezustean atera zait bidera, eta horra, hor gelditu da hilda seko.\nOn Ernestok, hain zuzen, zaldigurdia Bilbotik Udarberako bidea erosoago egin zezaten utzi zien; Madriletik Bilbora, berriz, trenez egin zuten bidaia luzca.\nEzpara baten ziztadaz ezkerreko zaldia zaldigurditik tiraka hasi zen.\n—Isooo! —oihu egin zuen kotxeroak—. Behia atzeko gurpiletan trabatuta gelditu da, eta itxaron egin beharko duzue harik eta aberea atera arte.\nIlargi hieratikoaren errainuetara lerdenagoa zen Urtsula Bedarona anderearen edertasuna. Andereak zauria zuen eskuineko besoan ere, eta odol orbaina soinekoaren zeta azpian biltzen zitzaion.\nOn Zelestinok kapelu beltz-altua zeraman; betartean halako zimur-keinua zuen, kolpearen oinazeaz sakondua. Kapeluaren ertzetatik ile urdindu batzuk ikusten zitzaizkion kalpartsu. Kopetatik zerorkion tximajeak adineko gizon baten itxura zemaion; kapelua kentzean zaharkituagoa zirudien euskaldun planta nabariagoa eginez, masailezur luze eta kokots puntadunak baitzituen. Jaun hark goren mailako jas aristokratikoa zeukan, Madrilgo airetan areagotua; aldi berean euskaldun zaldun baten naturaltasuna eta aire basati disimulatua zuen. Zelestino jaunak kabinako lurrera eroritako betaurrekoak jaso zituen, odol-orbain bat zegoen toki ilunetik.\n—Ezekiel, zenbat falta da Laskurain jauregira iristeko?\n—Huskeria bat, fauna. Kilometro bat eskas; berehala egongo gara bertan.\nEzekielek behi hila zaldigurdiaren gurpiletatik atera zuen, bide bazterrean utziz. Ongi fijatu zen On Zelestinoren janzkian. Galtza estu-luzeak zituen, soinari ongi taiutuak; besagainean lebita dotorea, ilegurizko solapaz; alkandoraren ertzetan txorrera biribil-kiribiltsuak.\nUrtsula andereak kexu jarraitzen zuen, ezpainetako odola musuzapiaz eusten zuela. Andere arraiak horail koloreko ile-motots altu dotorea zeraman, bi mailako tauka bailuen; halako jas gazte, sentsual, erakarkorra zeukan; hiriko aireek leundu bazioten ere, jas airosoaren azpian euskaltasun baten zantzuak nabari zitzaizkion, senarraren kasuan bezala. Bularretan zeraman jipoiak lerdentasunaren kerak nabarmenagotzen zizkion, aski estutua baitzeraman. Gona luze-buelodunak gorputzari berezkoa ez zuen luzadura ezarri bide zion; besagainetatik behera uhinetan zetorkion txal urdin-beltzak, zilueta oraindik airosoagoa eginez, dotorezia aparta zuen. Ezkerreko besoan poltsatxo urdinska zuen zintzilik, bertan hautsak, txarteldegia, gatz-flaskoa, perfumeak, txanpon-zakutoa eta gisakoak gordez. Anderearen begiak urdin arre, handi ziren; ezpain biak lodi eta haragitsu, inoiz itzaltzen ez zitzaien irribarre eme eta erdi-hieratikoz hornituak.\n—Abia gaitezke —esan zuen Ezekielek zaldi bati kopeta-litsak atontzen zizkiola; ondoren kabina-ateska itxi zuen, eta gero: —Ez arduratu. Hiru bat minututan Laskurainen egongo gara. Andere, zure zauria hantxe sendatuko dugu.\nZaldiak uhal astinduen mugimendura arineketan hasi ziren. Bi urte ziren, gutienez, On Zelestinok eta Urtsula andereak Laskurain jauregia ez zutela ikusten; oraingoan arrotz eta ebokagarriagoa eginen zitzaien.\nOn Zelestinok On Ernesto anaiari Madrilen burtsan sarturiko akzioen berri emango zion. Baita bitarte hartan Perun gertaturiko lehengusuaren heriotze-albistea ere. Indianoa halako ustekabean desagertzea, eta haren semeari Kuban jazotako ezbeharrak komentatuko zizkion. Urtsula andereak, berriz, Udarben txikitan igarotako urteak birgogoratuko zituen; azken alditan, ordea, ez zen etortzen ilusio handiz Laskuraina, On Ernesto hain faltsu eta zital, hain doilor eta zabar portatzen baitzen Sofiarekin. Gizonak emazte gajoa zeharo abandonatua zeukan. On Ernestok, gainera, harro, gonazale, emakoi, alprojaren sona zuen Udarben.\n—Beha hor Atxarte, Ubillos, Solabarren eta Urkizu baserriak. Denak toki berean daude, txukun eta zuri —esan zion Urtsulak senarrari—. Ortzean izarrak geroz eta oparoago ageri ziren... Bi, lau, zazpi, hamar, hamaika izar. Altzueta errekan ziurragoa zen ilargiaren distira gaitza, izuz betea. Zakur bat ari zen ilargiari zaunkaka. Zuhaitz narrats, biluts batzuk antzematen ziren bidearen ertz gainean.\nLaskurain gazteluaren zilueta, bat-batean, gertuagoa eta handiagoa egin zen. Eraikuntzaren hormak ederrak, galantak, erraldoiak ziren.\n—Iso, iso! —entzun zen zaldigurdiaren aitzinean, eta kotxea kolpean gelditu zen.\nEzekielek, zaldigurditik jaitsita, kabinako ateskan jo zuen makilaz, jauregira iritsi zirela adieraziz, eta ondoren ireki.\nOrdurako, jauregi ondoko etxeordean bizi ziren Madalena eta Martxial jauregi-zainak aterata zeuden bidera harrera emateko. Ezekielek Urtsula andereari jaisten lagundu zion; bestainbeste On Zelestinori.\n—Guk uste genuen baino berantago ailegatu zarete —Madalenak Ezekieli.\n—Bai, halaxe da; izan ere, istripu bat eduki dugu hemendik kilometro batera. Andereak zauria du ezpainetan, eta jaunak kolpe bat hankan.


Antzerki-maratoia, Goenkaleren amaiera, wikilariak... 3. eguna! - 54. Durangoko Azoka - Kulturaren Plaza\nAntzerki-maratoia, Goenkaleren amaiera, wikilariak... 3. eguna!\nHirugarren eguna biziko du gaur Durangoko Azokak, maratoi osoaren erdiko eguna, eta lehenengo egun bietan legez, kulturaren plazaekitaldiz lepo izango dugu.\nLehenengo jarduera Irudienean izango dugu, eta ez nolanahikoa gainera. Gaur 25 urte betetzen dira Euskaldunon Egunkaria sortu zenetik (Durangoko Azokan kaleratu zen), eta dokumentala proiektatuko dute, Egunkariako sortzaileek aurkeztuta. Irudienean jarduera interesgarri ugari izango ditugu: euskal zinearen belaunaldi berriekin mahai-ingurua, Kortxoenea gaztetxearen dokumentala, 26 zuzendarik sortu duten Euskal Harriaren ABDak... eta eguna amaitzeko, primizian, Goenkaleren azken hiru kapituluak ikusteko aukera izango dugu, oraingo eta aspaldiko aktoreekin batera.\nAreto Nagusian, 10:30ean, "Gerediaga lagunartean: 50 urteko istorio txikiak" ekitaldia izango dugu, Gerediagako kideen eskutik. Gogoetaren plazan, "kultur politika eta eragiletza" izango da gaia. Iñigo Astiz kazetariaren gidaritzapean, goizean Anjel Lertxundi eta Olatz Osa, eta arrastian Maialen Beloki (Zinemaldia), Dori Lopez Jurio (Nafarroako Gobernua), Xabier Monasterio (Kafe Antzokia) eta Izaro Ieregi (Okela Sormen Lantegia).\nKabi@ri dagokionez, goizean goizetik wikilari euskaldunen bilkura egingo dute. Arratsaldean, domoan sortzaile digitalak egongo dira (Hiru damatxo irudimentsu, txalaparta digital bat, besteak beste) eta eguna amaitzeko, H28 hilabetekari satiriko digitala aurkeztuko dute.\nUmeen txokoan, Sagungabaran, goizean erlajazio ariketak izango ditugu, hainbat jardueren artean, eta arrastian ipuin-kontalariak eta orri-markatzaileak egiteko tailerra antolatu dituzte.\nAntzerkia gustoko dutenek gaur ezinbesteko hitzordua daukate Szenatokian. Lotu barik, goizetik arratsaldera arte, antzerkiaz gozatzeko aukera egongo da, antzerki-maratoiari esker: 12:00etatik 13:30ak arte, eta 18:00etatik 19:30ak arte.\nAhotsenean eguneroko maratoiari eutsiko diote. Zuzenekoen karpan, besteak beste, honakoak: Ze Esatek!, Larregi, Izaki Gardenak, Maddi Oihenart, Borja Estankona... Solasaldien txokoan, bere aldetik, solasaldi interesgarriak izango ditugu: Ken Zazpi, Mikel Urdangarin, Karmele Jaio, Teresa Irastortza, Itxaro Borda, Harkaitz Cano, Goizalde Landabaso...\nEgunero bezala, eguna Plateruenan amaituko dugu, gozatzeko kontzertu baten bidez: Olatz Zugasti. Sarrerak 12 euroan salgai.\nEgitarauaz gain, gaur Poloniako editore eta kazetariak etorriko dira Azokara bisitan, eta bertako editoreak eta sortzaileekin biltzeko aukera izango dute. Etxepare Euskal Institutuaren eskutik helduko dira.


Gaztetxearen 16. urteurreneko festa, larunbatean - Goierriko Hitza : Goierriko Hitza\nGaztetxearen 16. urteurreneko festa, larunbatean\nURRETXU // Larunbatean Urretxu eta Zumarragako gaztetxearen 16. urteurreneko festa egingo dute. 12:00etan batukada egongo da, 14:00etan pilota txapelketako finala jokatuko dute eta 15:00etan bazkaria egingo dute eta partxis afrikarrera jokatuko dute. 1...\nURRETXU // Larunbatean Urretxu eta Zumarragako gaztetxearen 16. urteurreneko festa egingo dute. 12:00etan batukada egongo da, 14:00etan pilota txapelketako finala jokatuko dute eta 15:00etan bazkaria egingo dute eta partxis afrikarrera jokatuko dute. 17:30ean, 20:00etan eta 22:00etan kontzertuak egongo dira. Bazkarirako txartelak Osaba eta Apatxe tabernetan jarri dituzte salgai.


Altsasun ere euskara egoki baloratu behar da - Sustatu.eus - Teknofiloen albistegia\n2018-05-03 : 21:42\n2009. urtetik 2015. urtera, UPNk ingelesa jakitea baloratu zuen A eta B mailako oposizioetan. Oposizio batean %10eko puntuazioa ematen bazitzaion ingelesa jakiteari, ezinezkoa zen %90 baino puntuazio handiagoa lortzea ingelesik jakin gabe. Aldaketaren aldeko Udalek, berriz, bestela jokatzen dute euskararekin: Maiz, euskara baloratzen denean ere, gehieneko puntuazioa lor daiteke euskararik jakin gabe ere. Esaterako: 2018ko urtarrilaren 22an Altsasuko bi lan deialdi argitaratu ziren Nafarroako Aldizkari Ofizialean. Horietan, euskaraz jakitea % 5 puntuatzen zen, baina euskaraz jakin gabe ere, beste merezimendu batzuekin, %100eko puntuazioa lor zitekeen.\nHorrexegatik, Administrazioan Euskaraz taldeak kexa jarri zuen Arartekoaren bulegoan.\nEguesibarko Udalak, Burlatako Udalak eta orain Altsasuko Udalak jaso dute gomendio bera. Behingoz Administrazio Publiko guztiek beteko al dute irizpide hori?


Duplexa - Chipiona (Carretera Sanlucar)\npisu - Chipiona (La Lagunilla)\nRustica lursaila - Chipiona (Costa Ballena)\nLursaila - Rota (AFUERAS) , 34939m2.\nDuplexa - Chipiona (La Laguna) , Eraikitako azalera 137m2, 246m2, 4 Gelak, 1 bainugelak, 200 Itsasora...\nDuplexa - Sanlucar de Barrameda (Botanico) , Eraikitako azalera 209m2, 4 Gelak, 2 bainugelak.\nHiri-lurra - Sanlucar de Barrameda (Martín Miguel) , 800m2, Urbanizazioa.\npisu - Sanlucar de Barrameda (Barrio Alto) , Eraikitako azalera 117m2, 30m2, 3 Gelak, 2 bainugelak, 900...\napartamentua - Chipiona (Barrero - Flores) , Eraikitako azalera 62m2, 2 Gelak, 1 bainugelak.\nBeheko solairua - Chipiona (Cruz del Mar) , Eraikitako azalera 65m2, 2 Gelak, 1 bainugelak, 50 Itsasora distantzia.\npisu - Chipiona (La Laguna) , Eraikitako azalera 95m2, 3 Gelak, 1 bainugelak, 300 Itsasora distantzia.\npisu - Chipiona (Faro) , Eraikitako azalera 50m2, 2 Gelak, 1 bainugelak, 100 Itsasora distantzia, Igogailua.\natico-a - Sanlucar de Barrameda (Bonanza) , Eraikitako azalera 75m2, 93m2, 3 Gelak, 1 bainugelak,...\npisu - Sanlucar de Barrameda (Cerro Falón) , Eraikitako azalera 78m2, 3 Gelak, 1 bainugelak.


Portugalen | Bizigiro | Berria\nEdinburgoko (Eskozia) Filmhouse zinema aretoan ospatu zen kongresua, 2013ko martxoan. Bi egunez zinema audientzien inguruan eztabaidatu genuen; kontsumo ohitura berriak eta ikusleen motibazioak, besteak beste. EHUko beste hiru kiderekin batera Hazparneko (Lapurdi) Zinegin festibalaz ikerketa bat egina genuen, eta hara eraman nuen. Iparraldeko zinema jaialdian parte hartutako audientziaren motibazioak, jakiteko nagusiki zerk bultzatu zituen ikusleak euskal pelikulak ikustera, Hazparnera. Emaitzek agerian utzi zuten Iparraldean bazegoela aintzat hartzen ari ez zen publiko bat, euskal pelikulak kontsumitzeko gosez. Beraz, zergatik mugatu filmen jomuga EAEko elebidun komunitatera? Hasteko, zaila da Iparraldean estreinatzea —zinema jaialdietan izan ezik— lehia handiko merkatua baita; eta, bigarrenik, zinema aretoetan sartzeko euskal ekoizleek ezinbestekoa zuten frantziar ziurtagiri bat lortzea. Oker ez banago, hiru urte beranduago ziurtagiriarena kendu dute. Egun, berriz, euskal zinemarentzako banaketa eta erakusketa estrategia baten faltan gaude.\n2013ko kongresuan, tesia idazten ari nintzen oraindik. Nazioartean ikerketa aurkezten nuen lehen aldia zen, Edinburgokoa. Orduan oinarrizko ingeles maila nuen eta, ondorioz, nahiko urduri nengoela aitortu behar dut. Gure mahaiko hizlarien artean, bazegoen Portugaleko emakumezko bat. Ez galdetu zergatik, baina horrek apur bat lasaitu egin ninduen. Pentsatu nuen portugaldarren eta euskaldunen ingeles maila nahiko antzekoa zela, eta, akatsak egingo banituen, haren ondoan ez nuela erridikulu handirik egingo. Usteak ustel.\nUdaberriko opor egun batzuk pasatu ditut Portugaleko hegoaldean. Telebista piztu nuen lehen aldian zer pentsatua eman zidan zerbaitek: azpitituluen erabilpen zabala. Gure etxean aurretik egondako bizilagunek utzitako Fox katea agertu zen, portugesezko azpitituluekin. Banekien ez dutela zinemarik bikoizten Portugalen. Orain badakit telebista eduki guztiak jatorrizko bertsioan eta portugesezko azpitituluez ematen dituztela. Sistema horri esker, herrialdeko eduki propioak jarraitu ahal izan ditut; baita ere ingelesez ekoitzitako filmak eta telesailak. Horra hor portugaldarren ingeles maila dotorea azaltzen duen arrazoietako bat.


"Taldeak erakutsitako konfiantza, segurtasun eta buru hotzarekin geratzen gara" - Irutxuloko Hitza : Irutxuloko Hitza\nUrko Redondo, Hondarribiako arraunlaria\n"Taldeak erakutsitako konfiantza, segurtasun eta buru hotzarekin geratzen gara"\nEhuneko ehuna eman zuten Hondarribiko gizonek igandeko Kontxako jardunaldian, eta emaitza bikaina lortu zuten. Urko Redondo Hondarribiko arraunlaria pozik zegoen.\nHondarribiako gizonak estropada amaitu ondoren. (Argazkia: Sonia Urreizti/Donosti City)\nNola ikusi duzue gaurko estropada?\nOso estropada zorrotza izan da. Itsasoa mugituta zegoen, eta aurkari asko genituen aldamenean. Kanpoko luzean Orio, Zierbena eta gu elkarri aurreratzen aritu gara, parez pare. Hasiera batean, gure arraunketa lortu nahian genbiltzan. Hori lortu ahala, tartea apur bat zabaldu dugu. Animoarentzat beti lagungarria izaten da. Ziaboga eman ostean, olatuak hartzen itzuli gara. Joseba —Amunarriz, Hondarribiko patroia— ikaragarri ondo etorri da, eta bere beste ikuskizun horietako bat eman du. Orio atzean geratu da, baina Zierbenarekin buruz buruka izan gara bueltako luzean. Une batean aurrera joatea lortu dute, baina burua hotz mantendu dugu. Bagenekien horrelako itsasoarekin zazpi segundo ez direla ezer. Olatu batekin parean jartzea lortu dugu, eta beste batekin aurrea hartzea. Erreferentziak onak ziren. Horrela, azkeneko unera arte dena eman dugu, hustu arte, alderik handiena lortzeko.\nNoski —barrez—. Batik bat, egindako estropadagatik. Pentsatzen genuena egin dugu, eta ehuneko ehuna eman dugu. Gainera, ehuneko ehuna emateak estropada irabazteko eta alde apur bat hartzeko balio duenean, are hobeto. Hala ere, izandako sentsazioekin, eta taldeak erakutsitako konfiantza, segurtasun eta buru hotzarekin geratzen gara.\nNola planteatuko duzue datorren estropada?\nKontxan ezin da ezer egintzat jo. Gure lana egitera etorriko gara, gure ehuneko ehuna ematera, eta zerotik hasiko balitz bezala. Hori eginda, bandera irabazteko gai bagara, ondo. Ehuneko ehuna emanda lortzen ez baldin badugu, zorionak beste norbaiti eman beharko. Edozein kasutan, zazpi segundo izatea beti ondo dator, batez ere astean ondo entrenatzeko eta sentsazio onak edukitzeko.\nDenboraldiari dagokionez, hasiera ez zen hain ona izan, eta apurka hobetzen joan zineten. Nola ikusi duzu?\nIrregular hasi ginen. Kontxako Banderako lehen jardunaldian 8 segundoko tartea izango genuela esan izan balidate, ez nieke sinetsiko. Baina geure bidea bilatzen joan gara, gauzak egokitzen eta konfiantza hartzen. Emaitzak ere laguntzen hasi ziren, eta zortea ere alde jarri zitzaigun. Horrela sartu ginen ligaren borrokan. Sailkatze estropadara etorri ginenean, oso gustura geratu ginen egindako lanarekin. Gaurkoa ikusita, uste dut garapen polita izan dugula, eta uste dut aprobetxatu behar dugula.


Ondarroako Udalak Herribusaren inguruko batzarra egingo du - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako Udalak Herribusaren inguruko batzarra egingo du\nDatorren urtean Herribusaren zerbitzua lehiaketara atera behar du Ondarroako Udalak. Eta funtzionamendu berria zehaztu aurretik, udalak herritarren iritzia jaso nahi du. Horretarako herri batzarra antolatu dute eguenerako [azaroak 3], 19:30ean, Kofradia Zaharrean. Batzarrean mugikortasunaren arloan herritarrek dituzten premiak eta beharrizanak ezagutu nahi dituzte udal ordezkariek. “Herribusaren inguruan herritarrek dituzten premia eta gabeziak ezagutu nahi ditugu, hurrengo urtean zerbitzu berria kontratatzerakoan aintzat hartzeko”, azaldu du Zunbeltz Bedialauneta Ibaibarriaga Ondarroako alkateak.


Balmaseda | Gure Herriak (Bizkaia) | Visit Enkarterri\n8. Balmasedako Zubi Zaharra.\nDon Lope Sánchez de Mena Bortedoko Jaunak Balmasedako herria hiribildu izendatu zuen 1199ko urtarrilaren 24an, Bizkaiko lehenengoa.\nBalmasedako kaleek kutsu magikoa dute, denboran atzera bidaiatzearen antzekoa. XIII mendeko zubi zaharrak, handientsua zein soila, hiribilduko alde biak lotzen ditu. Herriaren ateetako bat izan zen garai batean, eta baita udal aduanaren kokalekua.\nArkitektura nabarmeneko eraikinak nonahi aurkituko ditugu hiribilduan zehar. Mojen komentu batek, apaizaren etxeak eta Santa Clara elizak izen bereko multzoa osatzen dute, XVII. mendekoa. Komentuak 1985ean itxi zituen ateak eta hotel bihurtu zuten geroxeago.\nAntzinako elizan Balmasedako Pasio Bizidunaren Interpretazio Zentroa dago. Balmasedako Nekaldia ezinbesteko ekitaldi artistikoa dugu, gurutziltzaketaren errealismoa eta herritarren parte- hartze masiboari esker. Euskadiko prozesiorik harrigarriena izendatu dute askok eta milaka lagun erakartzen ditu urtero, fededun eta fedegabeak.\nHemendik oso gertu, XVIII. mendeko Horkasitas jauregia altxatzen da. Harriztatutako kale batek Udaletxeraino garamatza. Tokikoek ‘La mezquita’ deitzen diote eraikinari, inspirazio mudejarreko\nBere Alboan San Severino eliza dago, izen bereko enparantzaren buru. Arkitektura erlijiosoa nonahi agertzen da Balmasedan. Antzinako San Juan del Moral elizan dagoen Historia Museoa udalerriaren iragana eta tradizioaren lekukoa da. Artelanen, liburuen eta dokumentu publikoen bilduma aparta jartzen du museoak bisitarien eskura.\nIndiano famatuen etxeek Balmaseda apaintzen dute. Auzkokide hauek Amerikak egin zituzten eta, urteen poderioz, jaioterrira itzuli ziren etxe itzelak eraikitzeko, bata bestea baino ederra eta deigarriagoa, lorategi zabalekin eta garai hartako oso berritzailea zen arkitektura batekin. Indiano\nAlde zaharretik bi kilometrotara La Encartada Fabrika Museoa dago. Lantegiak jatorrizko dekorazioa eta dotazio teknologikoa bere horretan mantendu ditu 1892tik. Fabrikaren eraikin nagusia, makineria eta langileen etxebizitzak garai hartara garamatzagun museo industrial baten parte dira gaur egun, hasierako poleak, uhalak eta turbinekin batera.\nBalmasedaren aldamenetan Kolitza mendia (870 metro) dago. Bizkaiako bost deiadar mendietako bat da, tontorrean sua piztu eta turuta jotzen baitzen Bizkaiko Batzar Nagusietara deitzeko.\nKolitzako gailurrean San Roke eliza erromanikoa altxatzen da. Baseliza honetan Balmasedako Pasio Bizidunaren jatorriak aurki ditzakegu, herritarrak mendira igotzen ohi baitziren prozesioan izurritearen aurka erregutzeko. Inguruetako haranen 360 graduko ikuspegi panoramikoa eskaintzen digu Kolitzak.\nSan Sebastian eta San Roke baseliza\nLa Garbea Aterpea\nSan Roque Jatetxea\nLáctea de Balmaseda esnekiak\nPlanoa (1,05 MB)


Jose Miguel de Barandiaran Fundazioak Barandiaranen heriotzaren 25. urtemugaren harira antolatutako mahai-inguruak iragartzeko karteletan erabilitako irudiaren inguruan sarri esan digute: "Berria, freskoa eta identifikagarria da, aldi berean".\n2015eko abenduan Nafarroako Gobernuarekin batera Abenduaren 31 Jose Migel Barandiaranen bizitzan. Bere egunerokoetan idatziak (1924-1988) izeneko liburuxka kaleratu zuen Fundazioak. Portadan ikusi zitekeen lehenengo aldiz Barandiaranen silueta hori. Hain zuzen ere, Iruñeko KEN estudioak sortu zuen liburuaren diseinurako.\nHala, eta Barandiaran hil zela 25 urte betetzen diren urte honetan antolatutako egitaraua iragartzeko, irudiaren doako erabilera utzi zion jabetza daukan KEN estudioak Jose Miguel de Barandiaran Fundazioari.\nOrrialdea 13-(e)tik 22-(e)ra


Sexismorik gabeko hizkera: Hizkera ere, diskriminatzaile | Aldizkaria | EROSKI CONSUMER\nSexismorik gabeko hizkera: Hizkera ere, diskriminatzaile\nHitzaren sexismoa, bere forma dela eta, hizkuntza diskriminatzaile denean gertatzen da\n"Sexismo" terminoa espainierazko Real Academia izenekoaren Hiztegiak jasotzen duena euskaratuta "sexu bateko pertsonak diskriminatzean datza, beste sexukoen azpikotzat jotzearren". Genero femeninoa da hizkuntza askotan eta era sistematikoan gutxiespenezko tratamendu hori pairatu duena bizitzako alor guztietan (hizkuntza ez da salbuespena). Gizonezko eta emakumeen artean berdintasun handiagoa agertzen bada ere, errealitate sozialera eginiko egokipena ez dagokio espainierari. Hizkuntza gehientsuenek, aise gaindituriko adierak zuzendu ahal izateko hitz eta definizio berriak sortu edo egokitu behar izan dituzte, hala nola, alkatesa (alkatearen emaztea adierazteko eta mezu ez partzial edo okerrak osatzeko moduko tresneriaz diskurtsoa hornitzeko). Nolanahi ere, egokipen-ahalegin sozial hori herrialde askotan egin den arren, ederki dakigu ariketa horri hamaika kritika eta burla egin zaizkiola eta egokipen horren aldekoek makina bat argudio erakutsi behar izaten dituztela horren premia justifikatzeko. Aldameneko erabilera-hiztegiei begiratu bat egitea aski litzateke, balekotzat onarturiko adiera askoren azpian munduaren ikuskera zeharo desorekatua datzala atzemateko. Aipatu espainierazko Academiaren Hiztegiaren arabera, esate baterako, "umezurtzago" omen da aita galdu duena: "Huérfano, na. A quien se le ha muerto el padre y la madre, o uno de los dos, especialmente el padre".\nHizkuntza sexismoa gauzatzen da hizkera, bere formagatik, diskriminatzaile gertatzen denean. Horrenbestez, ezkutuan edo agerian daukaten sexismozko karga gorabehera, egunero eta naturaltasun osoz entzuten ditugunez, oharkabe doazen edo inongo hausnarketarik sortarazten ez duten esakune, egitura eta adierazpen jakin batzuk arreta osoz erabili behar ditugu.\nSubjektu maskulinoaren ordez femeninoa baliatuz, aldaketa eginez gero, esaldia belarri ertzetik nola sartzen den aditzea, adibidez, forma diskriminatzaileak hautemateko bideetako bat da. Espainieraz, konparazio baterako: ekitaldi batera joan daitezen gomit egin zaie "a los directivos, que pueden acudir acompañados por sus mujeres". Bistan denez, zuzendaritza postuetan diharduten emakumeek, hortaz, "podrán ir acompañadas de sus hombres". Bitxia, ezta? Gomit txartelean zuzendariak bikotekideekin joan daitezkeela ager daiteke, arreta pittin bat emanez. Izan ere, itxura zaintzeak askotan ez du ahalegin nekosorik.\nKasu horrek gramatika generoan oin hartutako eztabaida harrotzen du, espainieraz genero maskulinoak balio bikoitza duelako: berariazkoa (gizonezkoei dagokiena) eta generikoa (bi sexuei dagokiena); femeninoa, aldiz, adiera hertsian bakarrik erabil daiteke. Halaz ere -hauxe da sexismorik gabeko hizkerak sendatu nahi duen gaitza-, hainbat mezutan maskulino generikoa erabiltzeak emakumea diskriminatu eta ezkutatzea ondoriozta dezaketen anbiguotasunak eta nahasketak sortarazten ditu. Har dezagun adibide bat: "Los hombres de esta empresa son buenos profesionales". Bertan emakumerik lanean badabil ere, ez da esakune horretan agertzen, bazterrean geratu da. Kostu berean esan daiteke "Esta empresa cuenta con grandes profesionales". Horrela frogatzen da hizkuntza-sexismoaren kausa ez datzala hizkuntzan bertan, erabileran baizik. Kontua, beraz, bestelako ikuspegi batetik begiratzea da: emakumeak lehen betetzen ez zituen postuak eta funtzioak egun betetzen dituenez, horiek ere bataiatu beharko dira eta, hortaz, mintzairan aldaketak egin beharko dira, aurreiritziek, inertziak edo barneratutako gramatika arauen kargak deus eragotzi edo galarazi gabe.\n"Niños y niñas" horretatik haratago\nHizkera ez sexista praktikatzeko unean bada ohiko baliabide errepikakorra: "hombre" hitzaren adiera, alegia, (are gehiago "hombres" pluralean) erabiltzea gizakia definitzeko. Espainolezko "hombre" horrek arra eta emea jasotzen ditu bere baitan gizateriaren sinonimotzat baina, aldi berean, ez da gizonezko edo gizasemearen sinonimo da; beraz, hitz hori beti lehen adieran hartuz gero, giza espeziearen adierazleago litzateke.\nAsmo hori kimeriko samarra izan daiteke; maskulino generikoaren gehiegizko erabilerari saihets egitea, aldiz, ez da bat ere kimerikoa eta, areago, aski soila da, espainierak dituen baliabide ugari-ugarietara jotzen bada: kolektiboak ("profesorado", "profesores"-en ordez), perifrasiak ("la persona interesada", "el interesado"-ren ordez), perpaus metonimikoak ("la infancia", "los niños"-en ordez), bikoizketak ("los niños y las niñas"), barrak (Sr/a), determinatzailerik ez erabiltzea edo determinatzailea genero markarik gabe erabiltzea ("los contribuyentes"-en ordez "cada contribuyente"), aditzen forma pertsonal generiko edo forma inpertsonalak erabiltzea ("es necesario que el usuario preste más atención"-en ordez "es necesario prestar más atención"). Ezinezkoa da, noski, konponbide horiek guztiak testuinguru denetan aplikatzea, kontua da kasuan kasuko egokiena hautatzea, hots, gramatikaren kontra jo gabe, diskurtsoan emakumea baztertzen ez duen esakunea.\nHizkera baliagarria aukeratzeko\nInertziaren inertziaz hizkera sexistaren erabileran amildu ordez, adiera zehaztu nahi duenak badu barneratzeko errazak diren arau soil batzuk bete eta bere ahozko eta idatzizko hizkeran txertatzea, hara.\nTermino generikoen alde jotzea: "infancia", "niños y niñas"-en ordez; "alumnado", "alumnos y alumnas"-en ordez.\nIzen abstraktuak hautatzea: "alcaldía", "alcalde" edo "alcaldesa"-ren ordez. "Presidencia", "presidente" edo "presidenta"-ren ordez.\nForma bikoitzak erabiltzea: sexu bietako pertsonek osaturiko taldea izendatzean, femeninoa lehenetsita: "Premio a la mejor empresaria o empresario del año".\nEz erabiltzea "mujer" hitza emaztearen sinonimotzat, "hombre" senarraren sinonimo ez den heinean. "Señorita" tratamendua ezabatzea, "señorito" zaharkitu den bezala.\nEz erabiltzea @ ikurra, ez baita adierazle linguistikoa. Espazio gutxiago bete nahi izanez gero, barra (/) batez bereizitako bikoteak idatz daitezke.\nTitulu akademikoen izendapena arautzen dituen Espainiako 22.05.95 Ministro Agindua betetzea: "Diplomada, arquitecta, médica, enfermera, obrera, etc."\nHitzen ordena malgutzea; beti-beti maskulinoa femeninoaren aurrean jartzeko arrazoirik ez dago eta: "madres y padres", "trabajadoras y trabajadores".\nDiskurtsoa homogeneotasunez janztea: ebazpen ez sexista bat hartuz gero, testu osoan mantentzea; bestela jardutea anbiguotasunaren mesedetan aritzea litzateke.


Bermeoko Ikastolaren jatorria eta sorrera biltzen eta ikertzen eman nituen bost urteetan zehar, gauza batzuek hunkitu egin ninduten. Anton Ormaza, Ernesto Egibar, Joseba Iñaki Unanue, Itziar Abaroa, Enrique Axpe eta beste askori egin nizkien elkarrizketak ikaragarriak izan ziren, eta Ikastolaren historiari buruzko edo gure Bermeoko historiaren urte oso zail batzuei buruzko argibide ugari eman zizkidaten. Elkarrizketa guztiak oso aberasgarriak izan baziren ere, nik Jon Gofinondorekin egindakoak nabarmenduko nituzke. Jonek, berak bakarrik, liburu baterako ematen zuen. Haren ahots tonuak, istorioen deskribapenetan transmititzen zuen pasioak, denak lotu egiten zintuen. Ahal badut, Ikastolaren egunean, berak ikurriña altxatzen duenean, han egoten saiatzen naiz. Xumea, umila, eredu bizi bat.\nNOR DA JON GOFINONDO?\nJon 96 urteko bermeotarra da, itsasoarekin eta arrantza fabrikekin lotutako gizona. Eta oso gaztetatik Euskararekin, gure hizkuntzaren defentsarekin lotua. Ikastolaren eguneko ekitaldiak hasi aurretik, txapela buruan, ikurriña igo duen pertsona hori da Jon. Esan genezake Jon Gofinondo aurpegia ematen zuen pertsona zela, eta Anton Ormaza, berriz, berari eta beste askori demokraziaren defentsan itzaletik bultza egiten zion pertsona. Diktadura frankistaren azken urteetan, lau aldiz atxilotu zuten, euskararen eta euskal kulturaren ofizialtasuna agerian uzten zuten ekitaldietan parte hartzeagatik. Ziur nago behin eta berriz egingo zukeela, bere herriarekin konprometitutako gizona zelako.\nZER EGIN ZUEN JON GOFINONDOK?\nKlandestinitatearen garaian, oraindik ere gure hizkuntza eta gure kultura debekatuta, eta sistematikoki jazarrita zeudenean, Anton Ormaza edo Jon Gofinondo bezalako pertsona batzuek arrisku handiak hartu zituzten euskararen aldeko ekintzak garatu ahal izateko. 1965ean, 'Irakurri eta ikasi' lelopean, 'Euskararen Laguntzaileak' elkartea sortu zuten, haur, gazte eta helduen artean euskararen erabilera bultzatzeko helburuarekin. Frantziskotarren babesarekin lokal txiki bat egokitu zuten komentuan ('Gazteria Antoniana'), eta, han bertan, etorkizuneko patroiei ere eskolak ematen zizkieten ('Patroi eskolak'). Testuinguru horretan, material didaktikoak sortu edo hitzaldiak eskaintzen zituzten Elbira Zipitria eta Julia Berrojalbiz bezalako erreferente nabarmenen parte-hartzearekin. Horrez gain, Bermeon, euskararen, euskarazko irakaskuntzaren eta euskal kulturaren aldeko mugimendua (os dinamizatzea eta bultzatzea lortu zuten. Bide hartan garrantzitsuak izan ziren beste lau elementu ere egon ziren:\n1) Anton Ormaza eta Jon Gofinondorekin batera, ezin ditugu ahaztu Victor Abaroa, Victor Agirre, Pedro Astorkiza, Juan Azurmendi, Javier Bilbao edo Amado Ormaza ere, 'Euskararen Laguntzaileak' elkarteko kideak.\n2) Felipe Izagirre frantziskotarra, euskararen eta euskal kulturaren aldeko proiektu guztiak gauzatzeko aukera eman zuena, elizaren babesarekin.\n3) Gotzon Garitaonandia apaiz eta presbiteroa, Mañuaseko Karmengo parrokiatik euskara eta euskal kultura eta folklorea bultzatzen asko lagundu zuena.\n4) Euskal kulturaren defentsan zeregin ukaezina izan zuten beste kultura-elkarte batzuk, hala nola, Bermeoko Orfeoia, Garbola mendizaleen taldea edo Bermioko Skautak.\nJON GOFINONDO ETA IKASTOLAREN JATORRIA\nJon Gofinondok, guraso talde batekin batera, lokal bat egokitzea lortu zuen San Frantzisko komentuan, Antoniana Gazteen liburutegian; 1966ko irailean hasi ziren eskolak, lehenengo 17 ikasleekin. Bere lehen andereñoak Marisa Landeta eta Eufemia Uriarte izan ziren. Errifetatik zetozen ekarpen ekonomikoak edo borondatezko ekarpenak funtsezkoak izan ziren lehen ikastola hau ireki ahal izateko. Lehen zuzendaritza batzordea Jon Gofinondo presidenteak, Javier Bilbaok, Victor Agirrek, Amado Ormazak, Victor Abaroak eta Pedro Astorkizak osatu zuten. Lehenengo aurrekontua 81.887 pezetakoa izan zen, eta finantziazio iturri handiena/nagusia Euskararen Laguntzaileak elkartea izan zen, bere 170 bazkideekin. Jon Gofinondo Bermeoko historia hurbilaren funtsezko figura da, zalantzarik gabe, eta Ikastolarekin duen loturaren gainetik, Euskararen berreskurapenean eta gure kulturaren defentsan duen ekarpen ukaezina geratzen da, hori egiteagatik bizitza galdu ahal zenean.\nArgazkietan: (1) Bermeoko Ikastolak Jon Gofinondori egindako omenaldia; (2) Euskararen Laguntzaileek laguntza ekonomikoa eskatzeko erabilitako agiria; (3) Ikastolako gurasoen lehenengo batzordea; (4) Euskara eskoletako gaueko ordutegia; (5) 1966-1967ko ikasturteko aurrekontu ekonomikoa; (6) Batza artezkariaren zuzendarietako partaideak 1966tik 1991ra.\nIturria: Asier Romero eta Joseba Iñaki Unanue (2016). Bermeoko Luis Eleizalde Ikastolearen historia (1966-1985): Herri baten ahaleginak. Bermeo: Ikastola Eleizalde.\nBermeoko ikastola Jon Gofinondo


Beti ez dugu argazkietan barre egin — Gaztezulo\nBeti ez dugu argazkietan barre egin\nBeti ez dugu argazkietan barre egin Gaur, abuztuak 19, argazkilaritzaren mundu mailako eguna dela aprobetxaturik galdera hau erantzuten saiatu naiz: zergatik egiten dugu irribarre argazkietan? Argi dago erakargarria egiten zaigula argazkietan irribarrez dagoen aurpegia, hau ordea ez da beti horrela izan; noiz hasi ginen kamerari irri egiten? https://www.gaztezulo.eus/albisteak/beti-ez-dugu-argazkietan-barre-egin https://www.gaztezulo.eus/albisteak/beti-ez-dugu-argazkietan-barre-egin/@@download/image/restauracion-de-fotografias-restauracion-de-fotografias-viejas_3ffdcac2_3.jpg\nGaur, abuztuak 19, argazkilaritzaren mundu mailako eguna dela aprobetxaturik galdera hau erantzuten saiatu naiz: zergatik egiten dugu irribarre argazkietan? Argi dago erakargarria egiten zaigula argazkietan irribarrez dagoen aurpegia, hau ordea ez da beti horrela izan; noiz hasi ginen kamerari irri egiten?\nEstatu Batuetako eskola urtekarietako argazkiak aztertu zituen ikerketa batek eta erakutsi zuen, hamarkadak pasa ahala ikasleek gehiago egiten zutela irribarre. Horrek esan nahi al du belaunaldi berriak geroz eta zoriontsuagoak direla? Ez, progresio honen atzean Kodak enpresaren kanpaina bat dago.\nAipatutako ikerketan 1905etik 2013ra bitarteko ikasleen milaka aurpegi aztertu ziren. Gehien aldatu den hazpegia ahoa da: lehen urteetako ahoak serio azaltzen ziren, ezpain itxiak lerro zuzen bat irudikatuz. Progresiboki ordea, urteak pasa ahala gazteen ahoak kurbatzen joan dira geroz eta irribarre zabalagoa erakutsiz argazkietan. 70. hamarkadatik aurrera, eta batez ere 80. hamarkadan irribarre horieten hortzak erakusten hasiko dira.\nPintura eta argazkigintza\nArgazkia asmatu zenean, jendeak ezinbestean pinturarekin erlazionatzen zuen. Makinaren barruan norbait irudikatzen zuten mihise, pintzel eta paleta batekin. Jendeak koadro baterako posatzen zuenean, adierazte serioa jartzen zuen, pintatzea prozesu luzea baitzen eta irribarrea denbora luzaz mantentzeak sekulako esfortzua exijitzen zuen. Horretaz gain, norbaitek pinta zaitzan izatearen desira nahiko berria da.\nNorbait izatearen sentsazioa, Ni bat edukitzearena iragandako garaietan ez zen ohikoa. Hain justu, Rembrandt margolaria diote izan zela, XVIII. mendean, Nia garatzearen arduraduna. Kaleko jendearen erretratuak margotzen hasi zen eta jada XIX. mendean jendearentzat ohikoa zen pintura batean protagonista izatea. Ni modernoa egun ezagutzen dugun bezala garai horretan sortu zen, baina horrek esan nahi du orain dela gutxira arte jendea ez zela erretratatzen uzten.\nHorregatik, argazkilaritza iritsi zenean, naturalki, irribarre ez egitearen ohitura mantendu zen zenbait urtez. Inflexio puntua Eastman Kodak Company-k eragin zuen XX. mende erdialdean jendeak argazkiak ateratzeko estrategiak bultzatu zituenean.\nKodak argazkiak zoriontasunarekin lotzen hasi zen. Helburua erabiltzaileek argazkiak ateratzera ohitzea zen erakusteko besteei zeinen ongi pasatzen ari ziren, eta noski, lortu zuten. Ez gara horrenbeste aldatu ordutik, ezta?\n“Zuk sakatu botoia, guk egingo dugu beste guztia” lelopean Kodak-ek bere helburua lortu zuen: edozeinen eskura zegoen argazkiak egitea eta berak lortu zuen merkatuaren %90a. 1999an munduan 1.000 milioi argazki egin ziren eta 70 milioi argazki kamara erosi ziren Kodak-en 2000. urteko txostenaren arabera. Nahiz eta Kodak-ek ez zuen asmatu mugikor, tableta eta ordenagailuetara moldatzen beraiek ezarri zuten irribarre egitearen joera bere horretan mantendu da.


Ludopatiaren herentzia | Consumer\nLudopatia da psikiatra biologikoek genetikoki heredatutako gaixotasun mentaltzat hartzen duten substantziek eragiten ez duten mendekotasun bakarra.\nIowako Unibertsitateak Psychiatry Research aldizkarian argitaratu duen azterlan baten arabera, ludopatia genetikoki heredatutako nahastea da, eta, kasu askotan, alkoholismoa, drogazaletasuna eta fobia soziala ere agertzen dira. Ludopatian oinarri fisiologikoak zeudela ohartarazten zuten aurreko azterketen emaitzak indartzen ditu ikerketak.\nIkerlarien arabera, jokorako zaletasuna ez da transmititzen, oldarkortasuna baizik, azken batean autosuntsitzailea dena. «Komorbilitate ohikoena substantzien abusua da, eta, horren ondorioz, askotariko portaera-adierazpenak sortzen dira, batzuetan konbinatuak», azaltzen du Donald Wk. Black, zortzi urte eman ditu 31 jokalari eta 31 kontrol osasuntsu ikasten, hurbileko senideekin batera.\nBlack gogor kritikatu du bere txostenean Iowa estatuko agintariak, Batasuneko permisiboena baita apustu-sistemak, ausazko jokoak eta kasinoak legeztatzeari dagokionez. «Datu zientifikoek teoria bat bermatzen dute: zenbat eta joko-aukera gehiago eskaini gizarteari, orduan eta handiagoa da ludopaten proportzioa», dio. Espezialistak gehitu du gizonak ludopatian hasten direla emakumeak baino lehen, «baina emakumeek askoz modu konpultsiboagoan jokatzen dute».\nLudopaten profil sozial gisa, Black-ek dio gehienak ezkongabeak, dibortziatuak edo alargunak direla. «Ludopaten bizi-eredu estandarrak norabide kaotikoa eta elkarbizitzarako zaila izan du». Ikertzaile amerikarrak dio arrakalean dagoela, arriskuak hartzeko gogo inkontzientearen arrazoia eta haren sari-mekanismoak identifikatzeko, terapeutikoki esku hartu ahal izateko eta gizabanako horiei benetako infernua saihesteko.\nAzterketa berri baten arabera, joko patologikoari lotutako oldarkortasuna faktore genetikoen ondorio izan daiteke.\nJokoarekiko mendekotasunak, jakina denez, portaeran aldaketa handiak eragiten ditu, eta horrek eragin negatiboa du jokalariaren gizarte-ingurunean eta haren osasunean. Asaldura horiek ageriko isla dute garuneko eremu espezifikoetan. Eremu horietan sari-mekanismoak aurrealdean daudela uste da. Garuneko jarduera elektrikoaren erregistroan oinarritutako esperimentuetan behatutako emaitzen arabera, zenbat eta txikiagoa izan aurrealdeko eremua, orduan eta handiagoa izango litzateke joko patologikoarekiko mendekotasuna.\nHamburgoko (Alemania) Ospitale Unibertsitarioko Terapeutika Konduktistaren Unitateko Jan Reuter-ek eman zituen ludopatak joko eta zori-makina askoren sari-mekanismoen mende daudela ulertzeko gakoak. Naturen argitaratutako artikulu batean, egileek frogatu ahal izan zuten, kalitate handiko erresonantzia magnetiko bidezko ikonografia baten bidez, nola erreakzionatzen duen sari-sistema mesolinpikoak joko patologikoaren estimuluaren aurrean. Jarduera murriztu egiten da ludopaten kasuan, eta drogazaleen antzeko mendekotasuna sortzen du.\nLitekeena da oharkabean igarotzea zoriaren presentzia masiboa gure eguneroko intimitatean. Baina argi dago jolasa gehiago dagoela. Gauero, ia telebista-kate guztietan agertzen dira zozketen, kinielen edo loteria desberdinen iragarkiak edo emaitzak. Gaueko asteburuko irteera askotan, bingo edo kasino erakargarri batekin topo egiten dugu. Gabonetako sari nagusia herri-ekitaldi tradizional bihurtu da, eta ez dira falta lehiaketa baten irabazleei edo norgehiagoka goreneko partida baten emaitzari buruz familian edo lagunekin porran bat egiteko aukerak. Parlamentariek ere izena eman dute.\nPanorama osatzeko, hainbat auto, bidaia, ordenagailu, bideo, telebista, sukaldeko bateria edo entziklopedia zozkatuko dira, salmenta jakin baterako sustapen gisa. Kontua ez da dendetan bakarrik geratzen; izan ere, bankuek, eskolek, GKEek edo pentsiodunen etxeek zorizko jokoak ere izaten dituzte, kausa noble, enpresa-ekimen edo ikasturte-amaierako bidaia bati dibisak sartzeko baliabide gisa.\nBadirudi legeak ez dituela gai horiek ukitzen, baina ez da hala. Estatuak ausazko jokoen deialdia arautzen du, nahiz eta irabazi gehien jasotzen dituen. Ausazko jokoen gaineko zergei «zerga perfektuak» deitzen diete ogasuneko adituek: jendeak borondatez ordaintzen ditu, inolako ikuskapenik edo hertsapenik egin beharrik gabe, eta, gainera, galduz gero, kausa komun bat dutela hautematen dute.\nEstatistika Institutu Nazionalaren datuen arabera, espainiarrek urtero 25.000 milioi euro gastatzen ditugu ausazko jokoetan, eta, hala, Espainia da gehien gastatzen duen munduko bigarren herrialdea, Filipinen atzetik.\nEz da kasualitatea, beraz, gurea ludopaten herrialdea izatea, eta Madrilgo Ramón y Cajal ospitaleak eta antzeko zentroek ludopatiari arreta farmakologikoa emateko programa aitzindaria jarri izana. Ez dira gutxi, ezta ere, ludopaten errehabilitaziorako elkarteak, estatuan nahiz autonomia-erkidegoan dihardutenak. Román Fernández ACOJEReko lehendakariak gogorarazi du ludopatia arazo familiarrak, lanekoak, ekonomikoak eta sozialak eragiten dituen gaixotasuna dela. «Aurkitzen duen diru guztia jokatu behar du gaixoak, eta lana, lagunak edo familia haustera iristen da, baita lapurtzera ere, bere helburua betetzeko».\nJokalari patologikoak beti izan dira, OMEk gaixotasunei buruzko nazioarteko sailkapenean 1992ra arte nahaste hori jaso ez arren. Aldez aurretik (1980), Amerikako Psikiatren Elkartearen (APA) Diagnostiko eta Estatistiken Eskuliburuak (DSM_III) zenbait definizio eta diagnostiko-irizpide proposatu zituen. Horrek pentsarazten du, nahasmendua onartu aurretik, ludopatak apustu-jokoen zaletzat hartzen zirela, eta, beraz, emaitza azkar eta irmoak errefortzu positibo edo negatibo gisa erabil zitezkeela.\nAPBn, ludopatia bulkaden kontrol-nahasteen barruan sartzen da oraindik ere, eta honela deskribatzen da: «Egokitu gabeko jokamolde iraunkor eta errepikakorra, bizitza pertsonalaren, familiakoaren edo profesionalaren jarraitutasuna alda dezakeena».\nMundu osoan ezaguna zen ludopata bat Fëdor Mihajlovic Dostoyevski (1821-1881) idazle errusiarra izan zen. Bere Jokalariak xehetasun osoz islatu zituen bere garaiko giro aristokratiko eta burgesikoan ludopata batek izandako bizipenak. Hala ere, XX. mendearen erdialdera arte ez zen ludopatia gizarte eta txoko guztietara zabaldu. Makina txanponjaleak ugaritzeak, lokal publikoetan, tabernetan, estazioetan eta ikuskizun-aretoetan bingoak eta kasinoak ugaritzeak, jendearen arteko gatazka zabaldu zuen, joera genetiko batekin eta jolas egiteko gogo suntsiezin, suntsikor batekin.\nEspainian Dostoyevskiren sindromeak %2ko prebalentzia duela zenbatesten da. Horrek esan nahi du gure inguruko milioi erdi pertsonak baino gehiagok jokoarekiko mendekotasuna dutela eta tratamendu psikiatrikoa behar dutela mendekotasun hori konpontzeko.\njuego-eu ludópatas-eu ludopatía-eu mendekotasun zori


Posted by Jgil on 2017 otsailak 26 0 Comments\nIgandero bezala, asteak emandakoari erreparatzeko ordua heldu da. Asko dira aste batean zehar munduko bazter guztietan gertatzen diren gauzak eta ateratzen diren argazkiak. Argazki bilduma txiki honek azken zazpi egun hauetan munduan zehar jazotako gertaerak laburbiltzen ditu, omenaldi txiki baten moduan.\nGarai honetan ohikoa denez, ezin zen inauterien inguruko argazki bat falta bilduma xume honen barnean. Asko dira inauteriak ospatzen dituzten lurraldeak, baina, zalantzarik gabe, Venezia da inauteriak ospatzen leku famatuenetariko bat. Argazkiaren atzealdean San Marko basilikaren aurrealdea ikusten delarik, postal bateko irudia ematen du inauterietako pertsonai honi atera zaion argazkia. Hala ere, argazkia atera zen unean zerua ziztu bizian zeharkatu zuen txori horrek argazkiaren konposizio perfektua apurtzen du, irudiari ukitu berezia emanez. Horrela, postal perfektuaren irudiarekin apurtzen da, inauteri hauen irudi tipiko eta aldi berean berezi bat lortu du.\nOinazpi zenbakituak – Rizwan Tabassum (AFP)\nInauteriak ospakizun eta alaitasun une bat badira ere, badira munduan zehar une hain alaiak bizi ez dituzten lekuak ere, irudi honek erakusten duen moduan. Irudiak berez ez du desatsegin gerta daitekeen zerbait erakusten, adibidez zauri bat edo hildako baten aurpegia, baina, transmititzen duen mezua indartsua da benetan. Hildako pertsona baten oinazpiak ikusten dira zenbaki baten bitartez identifikaturik, pertsona horren heriotza produktu edo emaitza bat izango balitz bezala. Argazki berezia da, errealitate baten berri ematen duelako era berezi batean, munduari erakutsiz zenbait tokitan egunero pairatzen diren egoerak oso gogorrak direla eta, argazkiak egiten duen bezala, ahalik eta gehien gordetzen direla gizarteak orokorrean honen berri izan ez dezan.\nArgazkilari konpultsiboak milanen -Stefano Rellandini (Reuters)\nMODA NAGUSI MILANEN\nBerriro Italiara itzuli behar gara, baina kasu honetan modaren inguruan hitz egiteko, aste honetan ospatzen baita Milango Modaren Astea. Argazkian, ordea, ez dira ez modeloak ez desfiletako ibiltokia ikusten. Publikoari eman zaio garrantzia kasu honetan, mota honetako desfileetan ohikoa ez den gauza bat. Eta ez hori bakarrik, argazkiak kritika moduko bat egiten du erakutsiz, alde batetik, era honetako ekitaldietara joan ohi den jendea nolakoa den eta, bestetik, egungo gizarteak teknologiekiko duen menpekotasuna. Izan ere, argazkian ikusten da nola une bakar batean hainbat pertsonek argazkiak ateratzen dituztela haien telefonoekin, inguruan gertatzen denari erreparatu gabe. Azken finean hori da argazki honek egiten duena, ibiltokian eta inguruan gertatzen denari garrantzia kendu argazkilariak nahi izan duenari protagonismoa emateko.\nOspakizun eta jaien ostean, tamalez, astea albiste triste batekin amaitu da. Argazkian ateratzen den mutila Pablo Raez da, larunbat honetan hil dena, leuzemiaren aurka gogor borrokatu ostean. Bere argazkien bitartez gizarte oso bat mobilizatzea lortu eta hezur-muinaren donazioak biderkatzea lortu du ere. Izan ere, bere argazkiak honako hau bezalakoak ziren; sinpleak eta zintzoak; leku arruntenetan ateratakoak eta gaixotasun kolpe gogorrenak ezkutatzen ez zituztenak. Mutil honek munduari erakutsi dio ospitale bateko komun batean argazkiak ateratzen, nahiz eta ebakuntza osteko orbainak eta pijamak agerian uzten dituen , munduan mugimendu indartsu bat sortzea posible dela.


Agiria, 2018ko uztailak 8 – San Fermines 78 gogoan\nAgiria, 2018ko uztailak 8\nHome › Albisteak › Agiria, 2018ko uztailak 8\nuztaila 9, 2018 No Comments Albisteak,Iritzia ekimena\n1978ko uztailaren 8an Poliziak buruturiko erailketa ez zen ustekabekoa izan, aurretik pentsatutakoa baizik. Horrela berretsi zuen Iruñeko Hiriaren Batzorde Ikertzaileak, horretan Udalak, alderdi politiko gehienek, sindikatu guztiek, Peñen Batzordeak eta auzo zein gizarte kolektibo hainbatek hartu baizuten parte. Poliziaren irratitik agindua eman zen: “Disparar con todas vuestras energías. No os importe matar”. Estatu erailketa izan zen.\nUztailaren 8an erailik izan zen Germani Fermin Balentziak eskainitako abestiak horrela dio: “… querían los asesinos matar la aurora anunciada”. Iragarritako egunsentia askatasunarena zen, Errepublikarena; euskal lurraldeen batasunarena, erailketa frankisten erantzukizunena, justizia sozialarena, autodeterminazioarena… Gasteizen, Jurramendin, amnistiaren aldeko astean… tiroz josi zuten egunsentia zen.\nOrduz geroztik 40 urte iragan dira eta ez da Egiarik, Justiziarik, ezta Ordainik ere izan. Zigorgabetasuna, inpunitatea, erabatekoa izan da. UCDren Gobernuak mota orotako ikerketari boikot egin zion eta epaile konplizeek beste alde batera begiratu zuten. Eta horrela gaur arte. Izan ere, haien oinordeko izan diren Administrazioak eta salbuespen auzitegiek jarraitzen dute agiri mota guztiak ezkutatzen eta eraile frankistak estaltzen. Altsasuko gazteentzat, ordea, ankerkeria eta bidegabekeria judiziala! Deus ez ikustekorik “manadako” partaideek Justizia misoginoarengandik jaso duten zetazko tratamenduarekin. Hori da hori haien justizia!\nGaur, memoria ezabatzea lortu ez duten erakusgarri argia zarete zuek. 40 urte hauek inpunitate urteak izan dira, bai, baina baita duintasun urteak ere. Hemen segitzen dugu, “zaurituak baina adoretsuak”, berriro ere erailketa hori salatzen, baina, aldi berean, aurrera begiratzen. Gaurkoa puntu bat, besterik ez baita eta agudo nahi dugu amaiera puntu bihurtu. Egia, Justizia eta Ordaina lortzea da gure helburua, segitzen du izaten eta, norabide horretan Egiaren Batzordeak egindako lana oso baliagarria izanen zaigu, hemen ez baita deus bukatu.\nGuk ez dugu ahazten. Eta orduko guztiaren erantzuleei, Martin Villari eta polizia hiltzaile hari errepikatu nahi diegu Lluis Llach-ek Gasteizko martxoaren 3ko sarraskia ezagutu ondoan “Campanadas a morts” kanturako konposatu zuena: “Asesinos de razones y de vidas. Que nunca tengáis reposo a lo largo de vuestras vidas y que en la muerte os persigan nuestras memorias”. Udazkenetik aurrera inpunitatearen borrokak jarraituko du.\nGERMAN, JOSEBA, GOGOAN ZAITUZTEGU!


Biz Hitza, Aukeran Dantza Konpainia - Teatro Arriaga Antzokia\nBiz Hitza, Aukeran Dantza Konpainia\nEta hizkuntza gorputza balitz?\n2019ko martxoaren 16a\n“Herria da gorputza, hizkuntza bihotza” Fernando Aire Xalbador Urepeleko artzainaren esana da, zehazki, haren Odolaren mintzoan jasoa eta Mikel Laboaren ahotsak zabaldua. Eta hizkuntza gorputza balitz? Nola azalduko lituzke gorputz adierazpenak hizkuntzaren bat-bateko jaiotza edo elearen etengabeko bilakaera?\nIkuskizun honek munduko hizkuntza ororen historia unibertsala du abiapuntu, baina euskara batuaren istorio partikularra kontatu nahi du dantzaren bidez. Xabi Paya kulturgileak gidoia idatzi eta Aukeran taldeak koreografiak sortu ditu.\n*Dantza emanaldi hau Euskaltzaindiaren babespean plazaratzen da.\nBiz Hitza, Euskara batuaren historia dantzatua\n6,50 - 18 euro /beherapenak\nLorazaina Festibalaren Lagunok: 14 euro\nTaldeak, gazteak, 65 urtetik gorakoak, langabeak, familia ugaria eta %33tik gorako desgaitasuna duten pertsonak: 20%